Pevar Aviel/Eil loden/Pevare rann - Wikimammenn\nPevar Aviel/Eil loden/Pevare rann\nMoullerez ar "C’hourrier", 1904 (p. 132-162)\n◄ TREDE RANN PEVARE RANN PEMPET RANN ►\nazaleg an trede gouel pask beteg gouel an teltou\n(azaleg miz ebrel beteg miz here)\nDebad Jesus gant ar pharisianed hag an doctored\ndivar benn credennou ar re goz\n(S. Vaze, XV, 1-20 ; S. Marc. VII, 1-23).\nPharisianed ha doctored a deuas en amzer-ze euz Jerusalem da gaout Jesus. Guelet a rejont hiniennou deuz he ziskiblien o tribi bara gant daouarn n’oant ket hervez ar reiz, da lavaret eo, n’oant ket goalc’het. O veza tosteat e rejont d’ezho rebechou. Rag ar pharisianed hag an holl jusevien ne zrebont ket araog beza goalc’het aliez ho daouarn, hervez kentelliou ar re goz. Pa deuont euz al leur-gear, ne zrebont ket eb en em voalc’hi. Bez’ zo calz traou all a rankont da ober evit senti ouz ar re goz, evel goalc’hi an hanaviou, ar podou, ar binviou coueor hag ar gueleou.\nAr pharisianed hag an doctored a c’houlennaz ouz Jesus : « Perag ho tiskiblien ne heuillont-hi ket kentelliou ar re goz hag a zreb ho bara eb beza goalc’het ho daouarn ? » Jesus a respontas d’ezho : « Ha c’houi, perag e torrit-hu gourc’hemen Doue abalamour d’ar c’hredennou a zeu d’ehoc’h digant ar re goz ? Hypocrited, Isaias hen deus prophesiet mad divar ho penn, pa lavaras : « Ar bobl-man am henor a c’hinou, mes he galon a zo pell diouzin. Va jervicha ’ reont en aner, abalamour ne zeskont nemet kentelliou ha gourc’hemennou an dud. » « Evit guir, dilezel a rit gourc’hemen Doue evit delc’her da c’hiziou an dud, da voalc’hi ar podou hag an hanaviou, ha da galz boaziou all evelse. » Lavaret a rea c’hoaz : « Cass a rit da netra gourc’hemen Doue evit miret credennou savet gant ho tud coz. Rag Doue hen deus lavaret dre Voyses : « Enor da dad ha da vamm, » hag : « An hini a villigo he dad hag he vamm, ra vezo lakeat d’ar maro. » Ha c’houi lavar : « Ma lavar unan bennag d’he dad ha d’he vamm : peb prof great d’an Templ deuz va madou ra dalvezo d’ehoc’h ! N’eo ket red d’ezhan ober mui netra evit he dad hag he vamm. » En doare-ze e fregit comz Doue gant eur gelennadurez a zo savet ganehoc’h hoc’h-unan. Hag ober a rit calz traou all evelse. Sicourit da genta ho tad hag ho mammm hervez gourc’hemen Doue ; goudeze e chellot ober ho profou. »\nJesus a c’halvas adarre ar bobl d’he gaout hag a lavaras d’ezho : « Selaouit holl ac’hanon ha comprenit : netra deuz ar pez a ia en den euz an dianveaz ne c’hell he zaotri, mes ar pez a deu euz an den eo a zaotr anezhan. Ra glevo an hini hen deus diouscouarn da glevet ! »\nNeuze he ziskiblien a dosteas outhan hag a lavaras d’ezhan : « Gouzout a rit-hu ho deus ar pharisianed kemeret goall-scuer o clevet ar gomz-se ? » Mes hen a respontas d’ezho : « Kement planteiz n’eo ket plantet gant va Zad, da lavaret eo, kement kelennadurez na deu ket euz Doue, a vezo diframmet. Lezit anezho : ar re-ze ’ zo tud dall a vlein tud dall. Hogen, ma ’z eo eun den dall blenier enn den dall, e couezint ho daou en toull. »\nNeuze ez eas dioc’h ar foul en ti, ha Per a lavaras d’ezhan : « Displegit d’eomp ar barabolen-ze divarbenn ar pez a zaotr an den. » — « Ha c’houi ive, a lavaras Jesus, ne c’hellit ket compren c’hoaz ? Ne gomprenit ket ne c’hell ket an den beza saotret gant netra deuz ar pez a ia ennhan euz an dianveaz ? Rag ar pez a ia dre ar c’hinou a dremen er c’horf, ha n’e ket er galon, hag a dec’h en distro, goude dibab ar boued. Mes ar pez a deu euz ar c’hinou a deu euz ar galon, ha setu ar pez a zaotr an den. Rag euz calon an den e teu ar sonjou fall, an avoultraichou, an oberiou mezus, ar muntrerez, al laëronsi, an avaristed, ar fallagrieziou, an droumplerez, an hudurnez, an avi, ar fals testeniou, ar blasphemou, an ourgouill, an dallentez. An holl draou fall-ze a deu euz an diabarz hag a zaotr an den. Mes dribi eb beza goalc’het an daouarn ne zaotr ket an den. »\nPareans merc’h eur gananeanez hag eun den bouzar ha mut\n(S. Vaze, XV, 21-31 ; S. Marc. VII. 24-37).\nO veza eat ac’hano, Jesus a scoaz varzu harzou Tyr ha Sidon. Mont a reas en eun ti hag e fellas d’ezhan ne c’houezfe den ebed. Mes ne c’hellas ket chom cuzet. Eur baïanez deuz ouenn ar Gananeaned, pe Zyro-phenisianed, hag a ioa kemeret he merc’h gant eur spered hudur, a deuas euz al leac’hiou-ze, kerkent ha ma clevas hano deuz Jesus, a ieas en ti hag a stouas d’he dreid en eur bedi anezhan ma cassje an diaoul er meaz euz he merc’h. Lavaret a rea d’ezhan en eur grial : « Bezit truez ouzin, Aotrou, mab David, va merc’h a zo goall-voasket gant an drouc-spered. » Jesus ne lavaras ger d’ezhi. He ziskiblien a dosteas hag he bedas en eur lavaret : « Cassit kuit anezhi, roit d’ezhi he goulen, rag crial a ra var hol lerc’h. » Hen a respontas d’ezho : « Ne d-oun casset nemed da gaout denved dianket pobl Israel »  Ar vaouez a dosteaz c’hoaz hag hen adoras adarre en eur lavaret : « Aotrou, sicourit ac’hanon. » Mes hen a lavaras d’ezhi : « Gortoz m’ho dezo ar vugale, an Israelited, drebet avoalc’h, rag n’eo ket mad kemeret bara ar vugale evit he daoler d’ar chass, d’ar baianed. » Hi a respontas : « Guir eo, Aotrou, mes ar chass bihan a zreb didan taol ar vistri ar bruzunennou a lez ar vugale da goueza. » Neuze Jesus a respontas d’ezhi : « O maouez, da feiz a zo bras. Abalamour d’ar ger-ze, ra vezo great d’id hervez da c’hoant. Kea, an drouc-spered a zo eat kuit euz da verc’h. »\nHag he merc’h a oue pareet d’an heur memez. Pa en em gavas er gear, e cavas ar plac’h yaouank gourvezet var he guele ha dilivret euz an diaoul.\nPa belleas Jesus deuz harzou Tyr, e teuas dre Zidon da vor ar Galilee, o tremen dre greiz an Decapol. Pignat a reas var eur menez hag ec’h azezas eno. Calz tud a deuas d’he gaout en eur zigass gantho re vut, re zall, re gamm, re glanvidic ha calz re all. Ho leda a rejont e harz he dreid, hag e pareas anezho.\nDigass a rejont d’ezhan unan bouzar ha mut hag her pedent da lakaat he zorn varnhan. O veza her c’hemeret a gostez, er meaz deuz ar foul, e lakeas he vizied en he ziouscouarn hag e touchas ouz he deod gant glaour. Goudeze ec’h huanadas en eur zevel he zaoulagad etrezeg an env hag e lavaras : « Ephphetha », ar pez a zinifi : « Digor. » Kerkent he ziouscouarn a zigoras, liamm he deod a ziscoulmas, hag e prezege freas . Gourc’hemen a reas d’ezho arabat lavaret netra da zen. Mes seulvui ma c’hourc’hemenne d’ezho, seulvuioc’h e skignent ar brud, ha seulvuioc’h e souezent o velet ar re vut o parlant, ar re gamm o vale hag ar re zall o caout ar sclerijen. Meuli a reant Doue Israel en eur lavaret : « Mad hen deus great peb tra ; roet hen deus ar c’hleved d’ar re vouzar hag ar prezeg d’ar re vut. »\nAr bara cresket evit an eil guech. Ar Jusevien a c’houlen eur burzud en env. Goell ar Pharisianed. Pareans unan dall.\n(S. Vaze, XV, 32-39 ; XVI, 1-12 ; S. Marc, VIII, 1-26).\nE giz en deveziou-ze ar foul a ioa bras adarre ha n’oa ket peadra da zribi, Jesus a c’halvas he ziskiblien hag a lavaras d’ezho : « Truez am eus ouz ar bobl-se, rag setu tri devez ma talc’hont da jom ganen, ha n’ho deus netra da zribi. Ne fell ket d’in ho c’hass d’ar gear var iun gant aon ne gollfent calon en hent. » Rag darn anezho a ioa deut a bell. He ziskiblien a respontas d’ezhan : « Penaoz caout el leac’h-distro-man bara avoalc’h da derri naon kement all a dud ? » Jesus a c’houlennas outho : « Ped bara ho peus ? » — « Seiz, emez-ho, hag eun neubeut pesked bihan. »\nJesus a c’hourc’hemennas d’ar bobl azeza var an douar. O veza kemeret ar seiz bara, e rentas grassou, e reas tammou anezho hag ho roas d’he ziskiblien evit ho lakaat dirag ar bobl. Benniga’ reas ive ar pesked hag ec’h ordrenas ho jervicha. Holl e trebjont hag e torrjont ho naon. Cass a rejont gantho seiz paner a ioa leun deuz ar restadou a jomas. Hogen, ar re ho doa drebet a ioa pevar-mil anezho, eb niveri ar merc’hed hag ar vugale. Jesus a gassas kuit an dud-se, hag o veza pignet dioc’h-tu en eur vag gant he ziskiblien, e teuas var dro Magedan ha Dalmanutha.\nPharisianed ha Sadduceaned a deuas d’he gaout hag a en em lakeas da rendaeli outhan en eur c’houlen diganthan eur sin en env, evit he amprou. Jesus a dennas eun huanaden hir hag a respontas : « Pa deu ar pardaez, e lavarit : brao e vezo, rag an env a zo ruz ; ha dioc’h ar mintin : arne a vezo hirio, rag an env a zo tenval ha ruzard. Gouzout a rit eta dioc’h doare an env. Ha ne c’hellit-hu ket anaout sinou an amzeriou ? Sizunveziou ar prophet Daniel a zo oc’h echui : va burzudou a sko daoulagad an holl : ha n’int ket sinou sclear avoalc’h ez eo deut amzeriou ar C’hrist ?\nPerag e c’houlen eur burzud ar ouenn fallagr-man hag avoultrerez ? E guirionez, me a lavar d’ehoc’h, ne vezo roet ken burzud d’ezhi nemet burzud ar prophet Jonas. » Ne c’hello ket lakaat resurrection Mab an den var galloud an drouc-spered, evel m’he deus ar fallagriez da lakaat ar burzudou all. Hag o veza dilezet anezho, e pignas adarre er vag hag ez eas en tu all d’al lenn.\nO vont en tu all d’al lenn, an diskiblien a zizonjas kemeret bara : n’ez oa nemet unan gantho er vag. Jesus a lavaras d’ezho : « Taolit evez ha diouallit ouz goell ar Pharisianed hag ar Sadduceaned hag ouz goell Herodes. » Hi a zonje ennho ho-unan hag a lavare : « Mes n’hon deus ket a vara, n’hon deus ket kemeret. » Jesus, oc’h anaout ho zonjou, a lavaras d’ezho : « Tud a neubeut a feiz, perag e sonjit-hu ennhoc’h hoc’h-unan n’oc’h eus ket a vara ? Ha ne c’houzoc’h ket c’hoaz ? Ha ne gomprenit netra ? Hag ho calon a zo dallet ato ? Ha daoulagad ho peus evit ne velot ket ? Diouscouarn, evit ne glevot ket ? Ha n’ho peus memor ebed ? P’am eus rannet pemp bara etre pemp mil den, ped panerad restadou hoc’h eus casset ganeoc’h ? » — « Daouzeg, emezho. » — « Ha p’am eus rannet seiz bara etre pevar mil den, ped panerad restadou oc’h eus casset ganehoc’h? » — « Seiz, emezho. » — « Penaoz eta ne gomprenit ket n’em eus ket comzet deuz bara, p’am eus lavaret d’ehoc’h : diouallit ouz goell ar Pharisianed hag ar Sadduceaned. » Neuze e comprenjont n’hen doa ket comzet deuz goell bara, mes deuz kelennadurez ar Pharisianed hag ar Sadduceaned. \nDont a rejont da Vethsaïda, hag e oue digasset d’ezhan unan dall, hag her pedent da douch outhan. Jesus a gemeras dorn an hini dall hag he gassas er meaz euz ar geriaden. Goudeze e c’hlebias he zaoulagad gant glaour, hag o veza lakeat he zaouarn varnhan, e c’houlennas outhan ha guelet a rea eun dra bennag. Hen a zellas hag a lavaras : « Guelet a ran tud o vale henvel ouz guez. » Neuze e lakeas adarre he zaouarn var he zaoulagad. An hini dall a deuas da velet hag a oue pareet ker mad ma vele sclear peb tra. Jesus he gassas d’ar gear en eur lavaret d’ezhan : « Kea d’ar gear ; ha ma ’z ees er geriaden, ne lavar ger da zen. »\nPer a anzao he feiz hag a zo lakeat da vean-diazez en Iliz. Jesus a ziscler he bassion.\n(S, Vaze, XVI, 13-28 ; S. Marc, VIII, 27-39 ; S. Lucas, IX, 18-27).\nJesus a scoas gant he ziskiblien varzu keriadennou Cesaree Philipp. Epad an hent, he-unan gantho, e pede, ha goudeze e reas outho ar goulen-man : « Petra ’ lavar an dud divar benn Mab au den ? Evit piou am c’hemeront ? » Hi a respontas : « Darn evit Iann Vadezour, darn evit Elias, darn all evit Jeremias pe evit unan deuz ar bropheted coz distroet e buez. » Jesus a lavaras d’ezho : « Ha c’houi, piou a lavarit oun-me ? » Simon-Per a respontas : « C’houi eo ar C’hrist, Mab an Doue beo. » Jesus a lavaras d’ezhan : « Te a zo eürus, Simon, mab da Iann, rag n’eo ket ar c’horf nag ar goad, n’eo ket skiant an den na mouez he ioulou, ho deus discleriet an dra-ze d’id, mes va Zad a zo en envou. Ha me a lavar d’id ez out Per, Mean, ha var ar mean-ze me a zavo va Iliz ; ha rouantelez an ifern ne vezo ket treac’h d’ezhi. Ouspenn, me a roio d’id alc’hueziou rouantelez an env, da lavaret eo, galloud var an Iliz. Kement as pezo liammet var an douar a vezo liammet en envou ; ha kement as pezo diliammet var an douar a vezo diliammet en envou. Kement barnedigez a zougi var an douar a vezo cavet mad en envou. \nNeuze Jesus a zifennas grons ouz he ziskiblien lavaret da zen ez oa ar C’hrist. A-c’houdevez ec’h en em lakeas da ziscleria d’ezho e tlie mont da Jerusalem, ha gouzanv calz, ha beza distaolet gant pennou-bras ar bobl, gant prinsed ar veleien ha gant an doctored, ha beza lakeat d’ar maro, ha sevel beo d’an trede deiz. Dirag an holl e lavare an dra-ze. Per, o veza kemeret anezhan a gostez, a reas d’ezhan rebechou en eur lavaret : « Pell diouzoc’h kement all, Aotrou ; an dra-ze ne zigouezo ket ganehoc’h. » Jesus, oc’h en em zistrei hag o velet he ziskiblien, a lavaras da Ber gant eur vouez gourdrouzus : « Adrenv, Satan ; eur goall-scuer out evidon, rag ne danves ket traou Doue, mes traou an dud. »\nNeuze Jesus a c’halvas ar bobl gant he ziskiblien hag a lavaras d’an holl : « Ma fell da unan bennag dont var va lerc’h, ra zeuio da renons d’ezhan he-unan, ra zougo he groaz bemdez ha ra heulio ac’hanon. Rag an hini a fell d’ezhan savetei he vuez er bed-man o tilezel ac’hanon, he c’hollo er bed all ; mes an hini a gollo he vuez abalamour d’in ha d’an aviel, he zaveteio. Petra ’ dal d’an den gounid ar bed holl ma teu da goll he ene ? Petra ’ roio evit dasprena he ene ? Rag Mab an den a deuio e gloar he Dad gant he elez, ha neuze e roio da beb hini hervez he oberou. An hini hen dezo kemeret mez ac’hanon ha deuz va c’homzou dirag ar ouenn avoultrerez-man ha pec’herez, Mab an den a gemero mez anezhan, pa deuio en he c’halloud, e gloar he Dad ha he elez santel. » Lavaret a rea ouspenn : « E guirionez, me a lavar d’ehoc’h, etouez ar re a zo aman, ez eus lod ha ne danvint ket ar maro araog beza guelet Mab an den o tont gant nerz en he rouantelez da zougen he varnedigez a eneb Jerusalem. (E iez ar Scritur Doue a deu da gaout an dud pa astenn varnho he drugarez pe he justis. Ar re a velo dismantr Jerusalem a velo eun dra bennag deuz ar pez a reio ar C’hrist pa deuio he-unan da fin ar bed.) \nJesus a ziscuez he c’hloar var ar menez Thabor.\n(S. Vaze, XVII, 1-13 ; S. Marc, IX, 1-12 ; S. Lucas, IX, 28-36).\nC’huec’h devez goude, Jesus a gemeras ganthan Per, Jakes ha Iann, he vreur, hag ho c’hassas var eur menez huel ha distro. En em lakaat a reas da bedi, hag epad ma pede, e kemeras eur furm nevez dirazho : he vizach a lugernas evel an eol, he viskamant a deuas da veza guenn ha skedus evel an erc’h, ker guenn, ma ne c’hell ket ar c’hommer rei d’ar mezer var an douar eun hevelep cander. Ha setu daou zen a deuas da gomz ganthan, Moyses hag Elias, hag ez oant caer da velet. Comz a reant deuz ar maro a dlie Jesus ober e Jerusalem.\nGoulzgoude Per hag he genvreudeur a ioa pounnereat gant ar c’housked. Pa ziorfiljont, e veljont he c’hloar hag an daou zen a ioa ganthan. Edont o vont kuit diouthan, pa lavaras Per d’ezhan : « Mestr, aman eo brao beza ; mar kirit, greomp aman tri delt, unan evidhoc’h, unan evit Moyses hag unan evit Elias. » Ne c’houie ket petra ’ lavare.\nN’oa ket peurachuet he gomz ganthan ma teuas eur c’hoabren lugernus da c’holo anezho. An diskiblien a gemeras aon ouz ho guelet o vont er goabren. Hag anezhi e teuas eur vouez hag a lavare : « Heman eo va Mab muia-caret, am eus lakeat ennhan va flijadur : silaouit anezhan. » O clevet ar vouez-se, an diskiblien a gouezas var ho bizach d’an douar hag a oue spontet. Jesus a dosteas hag a douchas outho en eur lavaret : « Savit, ha n’ho pezet ket aon. » O veza savet ho daoulagad ha sellet en dro d’ezho, ne veljont den ebed mui nemet Jesus. Rag epad ma comze ar vouez, Jesus a jomas he-unan.\nEn eur zisken divar ar menez, Jesus a reas d’ezho ar gemennadurez-man : « Na lavarit netra da zen deuz ar pez oc’h eus guelet, beteg ma savo Mab an den a douez ar re varo. » Tevel a rejont, hag en deveziou-ze, ne lavarjont netra da zen deuz ar pez ho doa guelet. Mes clask a reant etrezho petra zinifie : beteg ma savo a douez ar re varo. Evelato e rejont ar goulen-man ouz Jesus : « Perag e lavar ar Pharisianed hag an doctored e tle Elias dont da genta ? » Jesus a respontas d’ezho : « Elias a dle dont e guirionez da genta evit lakaat peb tra er stad m’edo araog. Me a lavar d’ehoc’h, Elias a zo deut dija, ha n’ho deus ket hen anavezet ; mes, evel m’eo scrivet divar he benn, great ho deus d’ezhan kement a zo plijet gantho. En hevelep doare Mab an den a c’houzanvo calz deuz ho ferz hag a vezo disprijet, evel m’eo scrivet divar he benn. » Neuze an diskiblien a gomprenas hen doa comzet d’ezho deuz Iann Vadezour a zo deut da lakaat an dud e feiz ho zadou, pa ziskennas Mab Doue evit savetei ar bed, evel Elias a deuio dirazhan, hervez ar prophet Malachias, pa ziskenno evit barn ar bed.\nPareans eur c’hrouadur kemeret gant an diaoul. Eil discleriadur ar Bassion. Ar pez arc’hant e ginou ar pesk\n(S. Vaze, XVII, 14-26 ; S. Marc, IX, 13-31 ; S. Lucas, IX, 37-45).\nAntronoz, pa ziskennas divar ar menez da gaout he ziskiblien, e velas eur foul vras en dro d’ezho ha doctored a rendaele outho. Kerkent ha ma velas Jesus, ar bobl holl a oue sebezet ha carget a spont evel ma vije chomet var he dal eun dra bennag deuz gloar an Thabor. Goulzgoude e tiredjont d’he zaludi. Jesus a c’houlennas outho : « Divar benn petra a rendaelit-hu etrezoc’h ? » Eun den a deuas euz ar foul da en em daoler var bennou he zaoulin dirazhan, hag a grias : « Aotrou, me ho ped, sellit ouz va c’hrouadur, va mab unic ; hen digasset em eus d’ho caout ; bezit truez outhan, rag gant an droug-huel eman, eur spered hen deus a lak’ anezhan mut, ha calz hen deus da c’houzanv. E peb leac’h ma vez kemeret gant ar spered, ar c’hrouadur a daol criadennou, a vez stlejet ganthan d’an douar, a en em zifret, a eonen, a scrign he zent hag a zizec’h. Ar spered ne d-a kuit nemet gant poan, goude beza he zispennet. Hen lakeat em eus dirag ho tiskiblien en eur bedi anezho da gass-kuit au diaoul, ha n’ho deus ket gellet he barea. »\nJesus a respontas d’ezho : « O ouenn difeiz ha fallagr, beteg pegeit e vezin-me ganehoc’h ? Beteg pegeit ho couzanvin ? Digassit d’in ar c’hrouadur-ze. » Digasset e oue, ha kerkent ma velas Jesus, an diaoul a hejas ar c’hrouadur hag he daolas d’an douar, el leac’h ma c’h-en em ruille en eur eonenni. Jesus a c’hroulennas ouz an tad : « Abaoue pegeit e c’hoarvez an dra-ze gant-han ? » — « Abaoue he vugaleach, emezhan, hag aliez hen deus he daolet en tan hag en dour evit he goll. Ma c’hellit ober eun dra bennag, sicourit ac’hanomp gant truez ouzomp. » Jesus a lavaras d’ezhan : « Ma c’helles credi, peb tra a c’hell beza d’an neb a gred. » Tad ar c’hrouadur a grias dioc’h-tu en eur scuill daelou : « Credi a ran, Aotrou. Sicourit va discredoni. »\nNeuze Jesus, o velet ar foul a zirede, a c’hourdrouzas ar spered hudur en eur lavaret d’ezhan : « Spered bouzar ha mut, me c’hourchemen d’id, kea er meaz anezhan ha ne d-a ket ennhan hiviziken. » Mont a reas kuit en eur ioual hag en eur heja anezhan gant calz a rustoni. Ar c’hrouadur a deuas evel maro, ma lavare calz tud : « Maro eo. » Mes Jesus, o veza kemeret he zorn, a zibradas anezhan hag he zavas. Pareet oa var an heur ha Jesus a roas anezhan d’he dad. An holl a ioa souezet gant brasder Doue.\nPa ’z eas Jesus en eun ti, he ziskiblien a dosteas hag a c’houlennas outhan e cuz : « Perag ta ni n’hon deus ket gellet he gass kuit ? » — « Abalamour d’ho tiscredoni, emezhan. E guirionez, me a lavar d’ehoc’h, ma ho pije feiz kement hag eur c’hreunen zezo, c’houi a lavarfe d’ar menez-man : tremen ac’han du-ze, hag e tremenfe, ha n’eus netra ne c’helfac’h ket da ober.  Evit ar seurt diaoulou-ze, ne c’hellont beza casset kuit nemet dre ar beden hag ar iun. »\nO veza pelleat ac’hano e treuzent ar Galilee ha ne felle ket d’ezhan e c’houezfe nicun. Mes, e giz an holl a estlamme dirag an holl draou a rea, e lavaras d’he ziskiblien : « Lakit ar geriou-man en ho calon : Mab an den a vezo lakeat etre daouarn an dud, hag e lazint anezhan, ha maro, e savo beo d’an trede deiz. » An diskiblien a oue glac’haret bras. Mes ne c’houient ket petra ’ lavare ; ar c’homzou-ze a ioa goloet evitho ha ne gomprenent ket anezho. Goulzgoude ne gredent ket goulen sclerijen divar-benn an dra-ze.\nPa ouent digouezet e Capharnaüm, recevourien an didragm, pe ar pez eiz real a ranke peb juseo paea d’an templ hervez lezen Moyses,  a deuas da gaout Per hag a lavaras d’ezhan : « Daoust hag ho mestr ne bae ket an didragm ? »\n— « Eo vad, a respontas Per. » O veza eat en ti, Jesus a ziarbennas Per en eur lavaret : « Petra ’ gav d’id, Simon ? Rouaned an douar, digant piou e recevont-hi ar guiriou hag an taillou ? Digant ho bugale, pe digant an estren ? » Hen a respontas : « Digant an estren. » — « Neuze ta, eme Jesus, ar vugale a zo discarg, ha me, Mab Roue an envou, a zo discarg deuz guir an templ . Mes, evit na voall-scuerimp ket anezho, kea d’ar mor ha taol an higen. Ar c’henta pesk a bigno, tenn anezhan ganez ha digor he c’hinou : ebarz e cavi eur stater, daou zidragm ; kemer ar pez-se ha ro anezhan evidon hag evidot. »\nKentelliou d’an diskiblien (S. Vaze, XVIII, 1-35 ;\nS. Marc, IX, 32-49 ; S. Lucas, IX, 46-50).\n1 — Divarbenn an izelded a galon\nD’ar mare-ze, epad ma edont en ti e Capharnaüm, diskiblien a dosteas ouz Jesus, hag hen a c’houlennas outho : « Deuz petra e comzec’h-c’houi epad an hent ? » Mes hi a dave. Evit guir, epad an hent e sonjent hag e tebatent etrezho evit gouzout piou oa ar brassa en ho zouez. Hogen, Jesus a vele sonjou ho c’halon. Erfin e lavarjont : « Piou, var ho meno, eo ar brassa e rouantelaz an env ? » Jesus, oc’h azeza, a c’halvas an daouzeg, n’e ket evit discleria piou a vije ar brassa, mes ar zantela, hag a lavaras dezho : « Ma fell da unan bennag beza ar c’henta, ra vezo an diveza deuz an holl ha servicher an holl. » Goudeze, o veza galvet eur c’hrouadur bihan, e crogas ennhan, hel lakeas en he za tost d’ezhan hag en ho c’hreiz, her briatas, hag e lavaras d’ezho : « E guirionez, me a lavar d’ehoc’h, ma ne jenchit ket ha ne deuit ket henvel ouz bugale vihan, ne d-eot ket e rouantelez an envou. An neb a en em izelaio evel ar c’hrouadur-man a vezo ar brassa e rouantelez an envou. Digemeret unan deuz ar re vihan-ze em hano, unan deuz va diskiblien henvel outho, a zo va digemeret ; hag an neb hen dezo va digemeret, n’am digemer ket ebken, mes ive an hini hen deus va c’hasset. Evelse, ar bihanna ac’hanoc’h holl eo ar brassa. »\n2 — Piou ’ zo a du gant an diskiblien\nIann a lavaras neuze : « Mestr, guelet hon deus unan o cass kuit an diaoulou en hoc’h hano ; mes miret hon deus outhan, abalamour n’hoc’h heul ket ganeomp. » Jesus a respontas : « Na virit ket outhan ; rag den ne c’hall ober eur miracl em hano ha comz fall dioc’htu divar va fenn. An hini n’ema ket a eneb d’ehoc’h, pa ’z eus hano deuz burzudou, a zo a du ganehoc’h. Mes, pa ’z eus hano deuz kelennadurez n’eo ket ar memes tra. »\n3 — Divarbenn ar goall-scuer\n« An neb a roio d’ehoc’h da efa em hano eur verennad dour, abalamour ma ’z oc’h d’ar C’hrist, me a lavar d’ehoc’h e guirionez, ne gollo ket he bae. Mes an hini hen dezo goall scueriet unan deuz ar re vihan-ze a gred ennon, guelloc’h e vije d’ezhan e ve staget ouz he c’houzoug unan deuz ar mein milin-ze a dro an azen, hag e ve taolet e goueled ar mor. Maleur d’ar bed, abalamour d’he voall-scueriou ; mes maleur d’an den a zeu ar goall-scuer dreizhan !\n» Ma ’z eo da zorn an abeg pec’hi evidot, troc’h anezhan. Guelloc’h eo d’id mont mac’hagniet d’ar vuez, eget mont gant daou zorn d’an ifern, en tan ne c’heller ket da laza, el leac’h ho frenv d’an dud daonet ne varv ket an tan ne vez ket mouget. Ha ma ’z eo da droad eun abeg pec’hi evidot, troc’h anezhan. Guelloc’h eo d’id mont camm d’ar vuez peurbadus eged beza taolet gant daou droad e ifern an tan ne c’heller ket da laza, el leac’h ho frenv ne varv ket hag an tan ne vez ket mouget. Ha ma ’z eo da lagad eun ebeg pec’hi evidot, diframm anezhan. Guelloc’h eo d’id mont e rouantelez Doue gant eul lagad neubeutoc’h eged beza taolet gant daou lagad e ifern an tan, el leac’h ho frenv ne varv ket hag an tan ne vez ket mouget. Rag peb hini en ifern a vezo sallet gant an tan. \n» Peb hosti, peb den a c’houezo en em zacrifia da Zoue o troc’ha hag o tiframma, a vezo sallet gant holen ar c’hras. An holen a zo mad. Hogen, ma ’z eo deut da veza goular, gant petra e vezo blazet ? Bezit ennhoc’h holen, ha bezit ar peoc’h etrezhoc’h, eb rendaeli divar benn ar renk kenta. »\n4 — Talvoudegez an eneou\n« Diouallit eta da zisprij unan deuz ar re vihan-ze, rag, me a lavar d’ehoc’h, ho elez en envou a vel bepred fas va Zad a zo en envou. Mab an den a zo deut da zavetei ar pez a ioa eat da goll. Petra ’ gav d’ehoc’h ? M’han deus eun den cant danvad ha ma ’z eus unan dianket, ha ne lez ket naonteg ha pevar ugent er meneziou evit mont da glask an hini dianket ? Ha ma tigouez d’ezhan caout anezhan, e guirionez me a lavar d’ehoc’h, muioc’h a levenez a gemer varnhan eged var an naonteg ha pevar ugent n’int ket eat da goll. Evelse n’ema ket e ioul an Tad a zo en envou ez afe unan da goll deuz ar re vihan-ze.\n5 — Distrei an nessa divar an droug\n« M’han deus da vreur pec’het en da eneb, kea ha difazi anezhan, da unan ganthan. Ma silaou ac’hanot, e pezo gounezet da vreur ; ma ne zilaou ket ac’hanot, kemer ganez unan pe zaou, evit ma vezo renket peb tra etre daou pe dri dest. Ma ne zilaou ket anezho, lavar d’an Iliz, ha ma ne zilaou ket an Iliz, ra vezo evidot evel eur paian hag eur publican. Rag, ouspenn da Ber, me a ro d’an ebestel all, dindan Per, ar c’halloud da daoler er meaz euz an Ilis pe da zigemeret ennhi. E guirionez, me a lavar d’ehoc’h, kement ho pezo liammet var an douar a vezo liammet en envou, ha kement ho pezo diliammet var an douar a vezo diliammet en envou. Mes ra vezo peoc’h etre va diskiblien : me a lavar d’ehoc’h adarre : ma c’h-en em glev daou ac’hanoc’h var an douar, petra bennag a c’houlennint, e vezo roet d’ezho gant va Zad a zo en envou. Rag el leac’h ma ’z eus daou pe dri destumet em hano, me a zo en ho zouez. »\n6 — Pardoni an offansou\nNeuze Per a dosteas outhan hag a lavaras : « Aotrou, p’han dezo va breur pec’het em eneb, ped guech e pardonin d’ezhan ? Beteg seiz guech ? » Jesus a lavaras d’ezhan : « Ne lavaran ket d’id beteg seiz guech, mes beteg deg ha tri-ugent seiz guech.\nEvelse rouantelez an env a zo henvel ouz eur roue a fellas d’ezhan renka he gounchou gant he jervicherien. Ha pa en em lakeas da renka he gounchou, e oue digasset dirazhan unan a dlie d’ezhan deg mil talant, ouspenn anter-cant million. E giz ma n’hen doa ket peadra da restaol, he vestr a roas urz d’he verza, hen, he c’hreg, he vugale hag he holl zanvez, evit paea he zle. Mes ar servicher-ze, oc’h en em strinka d’he dreid, he bedas en doare-man : « Gortozit ganen ha me ho tigollo penn da benn. » Ar mestr, gant truez ouz he jervicher, hel lezas da vont kuit hag a bardonas d’ezhan he zle.\nHogen, pa ’z eas kuit, ar servicher-ze a gavas unan deuz ar jervicherien all a dlie d’ezhan cant diner, deg lur ha pevar ugent. O veza croget ennhan, her mouge en eur lavaret : « Restaol ar pez a dlees. » An eil servicher a gouezas d’he dreid hag he bedas en doare-man : « Gortoz ganen ha me da zigollo penn da benn. » Mes hen ne falvezas ket ganthan. Mont a reas kuit hag e taolas anezhan er prison, beteg m’han dije paet he zle.\nAr jervicherien all a oue glac’haret bras o velet ar pez a c’hoarveze. Dont a rejont da lavaret d’ho mestr kement a ioa tremenet. He vestr he c’halvas neuze hag a lavaras d’ezhan : « Servicher fallagr, pardonet em eus d’id da holl zle, abalamour ma c’h-eus pedet ac’hanon. Ha ne dlies-te ket caout truez ouz da genvreur evel m’am eus bet truez ouzid ? » Hag ar mestr, droug ennhan, hel lakeas etre daouarn ar vourrevien, beteg m’han dije paet he zle penn da benn.\nSetu aze petra reio d’ehoc’h va Zad a zo en envou, ma ne bardon ket peb hini ac’hanoc’h d’he vreur, a greiz he galon.\nJesus a bign da Jerusalem evit gouel an Teltou. Teir galvedigez. An daouzeg ha tri-ugent diskibl.\n(S. Iann, VII, 2-10 ; S. Lucas, XI, 51-62 ; X, 1-16 ; S. Vaze, VIII, 19-22).\nTostaat a rea eur gouel juseo, gouel an Teltou a veze savet e Jerusalem evit digass da zonj, epad eiz dez, deuz an amzer ma veve an Israelited en dezert dindan teltou, goude m’oant tec’het euz an Ejypt. He gerent a lavaras da Jesus : « It ac’han ha kerzit d’ar Judee, ma velo ho tiskiblien an oberiou a rit. Rag den ne ra he oberiou e cuz, p’han deus c’hoant da veza anavezet. Ma rit hevelep traou, en em ziscuezit d’ar bed. » He gendirvi ho-unan ne gredent ket ennhan. \nJesus a lavaras d’ezho : « Va amzer n’eo ket deut c’hoaz. Hoc’h amzer-c’houi a zo prest ato. Ar bed ne c’hell ket ho cassaat ; mes va c’hassaat a ra, abalamour ma roan testeni ez eo fall he oberiou. Pignit, c’houi, d’an deiz gouel-ze : evidon-me, ne bignan ket breman d’an deiz gouel-ze, rag va amzer n’eo ket deut c’hoaz. » O veza lavaret an dra-ze, e chomas er Galilee. Mes, pa oue pignet he gendirvi, e pignas he-unan d’an deiz gouel, n’eo ket dirag an holl, mes evel e cuz.\nTostaat a rea termen an deveziou ma tlie beza lamet euz ar bed. Jesus eta a grenveas he galon evit mont da Jerusalem. Cass a reas cannaded dirazhan, hag ez ejont en unan deuz keariou ar Zamaritaned evit pourchass d’ezhan peb tra. Mes na oue ket digemeret gantho, abalamour m’han doa doare eun den a iea da Jerusalem. Jerusalem a ioa cassaet gant schismatiked ar Samarii. O velet an dra-ze, he ziskiblien Jakes ha Iann a lavaras : « Aotrou, c’hoant ho peus e lavarfemp da dan an env coueza ha pulluc’hi anezho ? » Jesus a en em zistroas hag a grozas anezho en eur lavaret : « Ne c’houzoc’h ket euz a be spered oc’h. Mab an den n’eo ket deut da goll an dud, mes d’ho zavetei. » Hag ez ajont en eur geriaden all.\nEpad an hent, eun doctor a dosteas outhan hag a lavaras d’ezhan : « Mestr, me ’ heulio ac’hanoc’h e kement leac’h ma ’z eot. » Jesus a lavaras d’ezhan : « Al lern ho deus ho zoullou, ha labousset an env ho deus ho neiziou ; mes Mab an den n’hen deus ket e peleac’h discuiza he benn. »\nLavaret a reas da eun all a ioa unan deuz he ziskiblien : « Heul ac’hanon. » Mes hennez a lavaras d’ezhan : « Aotrou, va lezit araog da vont da zebelia va zad. » Jesus a lavaras d’ezhan : « Heul ac’hanon, ha lez ar re ’ zo maro da vuez Doue  da zebelia ar re varo. Evidot-te, kea ha prezeg rouantelez Doue. »\nEun all a lavaras : « Me heulio ac’hanoc’h, Aotrou ; mes va lezit araog da ziscregi deuz ar madou a zo em zi. » Jesus a lavaras d’ezhan : « An hini a lak’ he zorn en alar hag a zell adrenv, n’eo ket mad da rouantelez Doue. »\nGoudeze, Jesus a zibabas daouzeg ha tri-ugent diskibl all hag ho c’hassas daou ha daou en he raog e kement kear hag e kement leac’h ma tlie dont he-unan, hag e lavare d’ezho : « An eost a zo bras, mes al labourerien a zo neubeut anezho. Pedit eta mestr an eost ma casso labourerien en he eost. It ; setu e cassan ac’hanoc’h evel denved etouez bleizi. Ne zougit na yalc’h, na sac’h, na boutou, ha ne zaludit den var an hent, ne gollit ket hoc’h amzer gant orbidou hir ar vro. E kement ti ma ’z eot lavarit da genta : « Peoc’h d’an ti-man. » Ma ’z eus eno eur c’hrouadur a beoc’h, eun den hag a zo din deuz madou an ene a zigassit d’ezhan  ho peoc’h a jomo varnhan : a hent all, e tizroio d’ehoc’h. Chomit er memez ti ; drebit hag evit ar pez a zo ebarz ; rag al labourer a virit he gommanant. Ne d-it ket euz an eil ti d’egile. E kement kear ma ’z eot, ma tigemerer ac’hanoc’h, drebit ar pez a zo lakeat dirazhoc’h ; pareit an dud clanv a zo ennhi ha lavarit d’an holl : « Rouantelez Doue a zo deut beteg ennhoc’h. » E kement kear ma ’z eot, ma ne zigemerer ket ac’hanoc’h, it var ar plassennou ha lavarit : « Ni ’ hej varnhoc’h memez poultren ho kear a zo staget ouzomp. Deskit goulzgoude ez eo tost rouantelez Doue. »\nMe a lavar d’ehoc’h, eun deiz ne vezo ket great da Zodom ker goas ha d’ar gear-ze. Maleur d’id-de, Corozaïn ! Maleur d’id-de, Bethsaïda ! Rag ma vije bet great e Tyr hag Sidon ar burzudou a zo bet great ennhoc’h, abaoue pell amzer ho dije azezet evit ober pinijen er zae-reun hag el ludu. Setu perag d’ar varn ne vezo ket great da Dyr ha da Zidon ker goas ha d’ehoc’h-c’houi. Ha te, Capharnaum, a en em zav beteg an env, te a vezo discaret beteg goueled an ifern.\nAn neb ho silaou am zilaou ; an neb ho tisprij am disprij. An neb a zisprij ac’hanon a zisprij an hini hen deus va c’hasset.\nHag oc’h en em zistrei varzu he ziskiblien e lavaras : « Eürus an daoulagad a vel ar pez a velit. Me a lavar d’ehoc’h, calz propheted ha calz rouaned ho deus bet c’hoant da velet ar pez a velit, ha n’ho deus ket guelet ; da glevet ar pez a glevit, ha n’ho deus ket clevet. »\nHa setu eun doctor a zavas evit amprou Jesus hag a lavaras : « Mestr, petra ’m eus da ober evit caout ar vuez peurbadus ? » Jesus a lavaras d’ezhan ; « Petra ’ zo scrivet el lezen ? Petra lennes ebarz ? » Hen a respontas : « Caret a ri an Aotrou da Zoue euz da holl galon, euz da holl ene, euz da holl nerz hag euz da holl spered, ha da nessa eveldot da unan. » — « Respontet mad e peus, eme Jesus ; gra ze hag e vevi. » Mes hen, c’hoant d’ezhan da ziscuez n’oa ket he c’houlen eb abeg, a lavaras da Jesus : « Ha piou eo va nessa ? » Jesus a gemeras tro da lavaret :\n« Eun den a ziskenne euz Jerusalem da Jericho, hag e couezas etre daouarn laëron. Ar re-man hen diviskas, hen goloas a c’houliou hag a ieas kuit en eur lezel anezhan anter-varo. Hogen, c’hoarvezout a reas ma tiskenne eur beleg gant ar memez hent ; hag o veza guelet anezhan, ez eas ebiou. Eul levit, pe eun den deuz rumm-dud Levi hag a jerviche ar beleg juseo en templ, o veza digouezet e kichen al leac’h-se, a velas anezhan hag a ieas ive ebiou. Mes eur Samaritan, oc’h ober hent, a zigouezas ganthan, hag ouz he velet, a gemeras truez. O veza tosteat e scuillas eol ha guin var he c’houliou hag e liammas anezho. Goudeze hel lakeas var he loan, her c’hassas d’an hostaliri hag e kemeras soursi anezhan. Antronoz e tennas daou ziner hag ho roas d’an hostis en eur lavaret : « Bez soursi anezhan, ha me a baeo d’id, pa zistroin, kement a zispigni ouspenn. »\n« Piou deuz an tri-ze, a gav d’id, a zo bet nessa an den a gouezas etre daouarn al laëron ? » An doctor a respontas : « An hini a zo bet trugarezus en he genver. » Jesus a lavaras d’ezhan : « Kea, ha te, gra evelse. » \nEpad ma edo Jesus en hent, e c’hoarvezas ganthan mont en eur geriaden, e Bethanii, var dro tri-c’hart leo dioc’h Jerusalem. Eur vaouez, hanvet Martha, a zigemeras anezhan en he zi. Bez’ he doa eur c’hoar, hanvet Mari, hag a zilaoue, azezet e-harz he dreid, comzou an Aotrou. Goulzgoude Martha a drevelle var dro calz traou da jervicha. Chom a reas a za hag e lavaras : « Aotrou, ne daolit ket evez e lez va c’hoar an holl jervich ganen da ober ; lavarit d’ezhi ta sicour ac’hanon. » Jesus a lavaras d’ezhi : « Martha, Martha, nec’het ha tregasset out gant calz traou. Hogen, eun dra ebken a zo red. Mari he deus choazet al loden vella, ha ne vezo ket tennet diganthi. »\n↑ Jesus a gasso an Ebestel da zastum ar boblou en Iliz mes he-unan ne d-ei da glask nemet tud dianket Israel.\n↑ An den-ze noa ket ganet bouzar ha mut. Maldonat, in Marc, VII, 32.\n↑ Pa roent d’an dud kelennadurez Moyses, e ranket ho c’hredi (Mat. XXIII, 2} ; mes pa roont ho c’helennadurez ho-unan e ranker diouall outho.\n↑ Fillion, in Mat. XVI, 19.\n↑ Cf. Fillion, in Mat. XVI, 28.\n↑ Eur feiz guirion, ha pa ve bihan evel eur chreunen zezo, a c’hell ober traou bras. S. Iann Chrys. Hom. LXVII, in Mat.\n↑ Fillion, in Mat. XVII, 23. Cf. Ex. XXX, 13.\n↑ S. Hiler, in Mat. XVII, 25\n↑ Tan an ifern a zo egiz eun holen hag a vir an dud daonet.\n↑ Credi a reant, evel ar Jusevien, n’ez oa deut ar C’hrist nemet evit sevel eur rouantelez juseo er bed-man. Fillion, in Jo. VII, 5.\n↑ S. Aug. Serm. LXII, 2.\n↑ Crampon, in Luc, X, 6.\n↑ Hervez holl dadou an Iliz, an den-ze a zisken euz Jerusalem hag a zo lezet noaz hag anter-varo gant al laëron eo an dud couezet e creiz poaniou ar vuez varlerc’h pec’hed Adam, divisket euz gras Doue dre zouellerez an drouc-sperejou, glazet gant ar pec’hed orijinel ha condaonet d’ar maro. Beleg ha levit al lezen goz n’ho deus ket gellet parea ho goullou. Jesus-Christ, ar Samaritan carantezus, a zav anezho euz ho stad reuzeudic, a ro d’ezho ar pare gant eol ha guin he zacramanchou, ho c’hass en he Iliz hag ho lakaa etre daouarn ar bastored.\nAdtapet diwar « https://br.wikisource.org/w/index.php?title=Pevar_Aviel/Eil_loden/Pevare_rann&oldid=57464 »\nKemmoù diwezhañ degaset d'ar bajenn-mañ d'an 27 Her 2013, da 13:42.


Allsites.com - Search Engines : World : Brezhoneg : Kevredigezh : Politikerezh\nSearch Home : World : Brezhoneg : Kevredigezh : Politikerezh\nSociety: Top/Society/Issues/Territorial Disputes/France/Brittany\nArgad Ar Yaouankiz: Un emsav eus ar yaouankiz breizhat, c’hoant en deus bezañ moger-difenn ouzh ar menozhioù faskour hag estrengas.\nBreih e du: Amañ e vez kaoz eus ur vroadelezh a vez nac'het d'ar vretoned. Met n'eo ket tout. Klask a reomp kaout ur sell diveliour war an dachenn-mañ...\nBreizh Black Bloc: Lec'hienn anarkour-dizalc'hour hag anarkour-sindikalour get doareioù, pennadoù-skrid ha liammoù a bep seurt, a-ziàr ar stourm sokial, a-enep ar stadoù, evit dieubidigezh ar pobloù, evit ur bed hep stad na mestr.\nEDE: Europa, Demokratelezh, Esperanteg. Mennozh-stur ar program eo pourchas da Europa ar binvioù ret evit diazezañ un Demokratelezh Perzhiañ. e Brezhoneg ha 5 yezh all\nEmgann - MGI: Stourm a ra ar strollad EMGANN evit dizalc’h politikel Breizh. Fellout a ra deomp e vefe anavezet ar bobl vrezhon war an tachennoù broadel hag etrevroadel dre frammoù politikel dizalc’h, demokratel ha diouzh ar mare ma vevomp ennaň.\nEmsav Broadelour Brezhon: Stourm a ra EBB evit dieubidigezh Vreizh en he 9 rannvro istorel ha dreist-holl en he yezh: ur stourm Brezhon a vlegnomp, ha neket ur stourm.\nKaoc'higellig: Pajenn diwar-benn ar politikerezh e Bro-C'hall. Fentigellou ha skeudennou d'ober goap eus politikourien Gall.\nKenurzh Breizh Dizalc’h ha Diveliel: Dizalc’hourien, a-benn d’ober war dro ho dazont, diorren ho yezhoù hag ho sevenadur ha dresañ freuz bet graet gant an drevadennouriezh gall.\nNi Hon Huan: Ur strollad politikel zo eus NHU hag e venn bodenniñ war ar 5 departamant Breizh, kenkoulz re an tu de dehoù ha re an tu kleiz unvanet evit muioc'h a frankiz er vro, evit muioc'h a emrenerezh.\nSkeudennoù: Skeudennoù ha tresadennoù politikel dispac'hel, dizalc'hel, broadel ha diveliour.\nUnvaniezh Demokratel Breizh: Strollad Politikel ar Vretoned evit an Emrenerezh\nBosnian Bulgarian Chinese Simplified\nFrench Galician Greek\nHebrew Croatian Indonesian\nLatvian Lithuanian Hungarian


Pajenn:Pompery - Quelennou var labour pe gonnidegues an douar, 1851.djvu/92 - Wikimammenn\nPajenn:Pompery - Quelennou var labour pe gonnidegues an douar, 1851.djvu/92\nmarc’hadourien anavezet a bel zo ; guelloc’h a vizé zoquen goul cred abarz prena ha lacad eur marc’hadour louzou oc’h essaei mard eo mad. Teurel a reer pevar boezellad ludu du dré zéves arat.\nFroza reer an douar it-tu gât an oguet ac ar ruilleres, quiz buanoc’h, dibec’hussoc’h ha talvoudussoc’h evit piguella. An it-tu a ra eur guempennadur mad evit an eostou al. Al beza adet ivez da droc’ha dal loënnet, Nequet caër da droc’ha e glaz dal loënnet.\nmes ned eo quet eur boëtach caër evit hô : ar beurc’het a zreb cals anezan né roont nemet nebeut a leaz. Bez eus eur seurt al abretoc’h ha crêoc’h doc’h an Guinis-tu Tartari,Russi pé Sibiri.\namzer, lavaret it-tu Tartari, it-tu Russi, pé Sibiri ; founus eo da deurel ît, mes é greun néquet couls dober iôd na crampoëz. Ar guinis-tu a zéo gât an avel voor, dont a ra guelloc’h en diabarz ar vro evit né ra quichen an ochou. Ouspen, an douar, peurvuia scân, er c’harteriou-zé, zo guelloc’h dan it-tu, ac ada reer ivez calz en hô : an it-tu eo zoquen ar vrassa eost é léqueer er vroiou zont.\nEost ar guinis-tu.\nAr guinist-tu eoster en devechou divezad deus a vis guengolo ac é mis éré. Evel ar greunennou nanvont nemet an eil goudé ar réal, neller quet gortoi quen né vez ân avoalc’h, rac alfed col ar guella greun, abalamour ma tizil ha ma quellit goal vuan. Peurvuia é coler ato eun nebeut bennag, rac amzer fal digouez alies er maré zé doc’h ar bloas. Pa neo-\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/92&oldid=141589 »


Skrivagnerezed 8 | Kuzul ar Brezhoneg\nNathalie de Volz-Kerhoënt\nBaden 1871 - An Oriant 1964\nSinañ a rae Gwenfrewi\nEr roue a Frañs, Herri pear, a lein kastel Nañned a daulé ur sel tro ha tro dehon ar gerbén Duked Breiz hag e chomé bamet dirak gelloud Breiziz épad er Grennamzér. En un taul e laras d'er re e oe doh en héli :\n“Duked Breiz ne oent ket kansorted distér anehé !”\nHiziù en dé, paud mat a Vretoned e ia d'én Nañned hag e drémen dré en hent-hoarn étal kastel hon Duked brudet, meit ped anehé é chonj én brinsed mat sé en des dihuenet, hor bro doh pep sort enebourion... Hui, Breiziz, brogarerion gredus, kerhet un dé benak de huélet er Gér-sé e zo houn ag en amzer ma oé Breiz ur vro galloudus ha digabestr.\nDa getañ, sellet mat doh en Iliz-vamm e zou doh hou kortoz ar er voten ha d'en dias kastel an Hermin. En iliz getañ e oé saùet get sant Klér ar léh un templ pagan, él ma vezé kavet é pep léh en amzer ma oé er Romaned mistr ér vro. En iliz e oé deit de vout kaer ha pinùik biskoah kement aral, édan goard eskob sant felix. Arlerh é varù revinet hag intañnet e oé bet get el laeron-vor, hanùet Normanded.\nNeoah en dervet kuéh roué Breiz Alan Barùek e ziredas hag arlerh un emgann start e voutas ér méz ag er vro er Normanded e déhas ar ou bageu trema ou bro e hrér hiziù en dé en Norvéj hag en Danemark anehé.\nEan e adsaùas en iliz diskaret hag e saùas ur hriùléh, hanùet kastel er Bouffay tost erhoalh aveit dihuen en iliz neué ha kêr en Nañned.\nEpad er hantvléadeu arleh, pep eskob e lakas é boén d'hé hreskat hag é has ar gaerat muioh mui pepet betag hub amzér-ni. En iliz-vam e hellér guélet bé en Duk franséz Eil hag é bried Margeit a Foix, kizellet get un dén a Gastel-Pol, brudet ar é vichér, Mikél Colomb. (...)\nRekis e vezé liés dihuen kér Nañned doh ardeu hun enebourion ; Duked breiz a saùas tro ha tro mangoérieu get tourieu hag ur hriùléh neùé. Heneh é kastel en Hermin e vé guélet hoah hiziù en dé. Kastel kaer meurbet mar des ha ken inourapl él kriùléhieu hun amzér-ni.\nEleih a dreu a bouiz vras é hanes Breiz e zo digoéhet ér hastél-sé : guélet en des déieu a zeverrans, a eurusted hag a leùiné, meit, siouah! Guélet en des eùé déieu lan a dristé hag a hlahar aveit hur bro karet.\nTennet eus “Er bleu keltiek, sorbienneu ha guerzenneu”, 1930, hag adskrivet er memes doare.


Abergorlech - Wikipedia\nAbergorlech: ar pont hag an iliz.\nAbergorlech: ar gêriadenn\nUr gêriadennig hag ur barrez e Sir Gaerfyrddin eo Abergorlech en Ystrad Tywi. War lez aber ar stêr Gorlech hag ar stêr Cothi emañ, etre Llansawel en hanternoz ha Brechfa er c'hreisteiz dezhi, er reter da Llanymddyfri.\nUl lev alese, en hanternoz, emañ Rhydcymerau ha Mynydd Llanybydder, bro ar skrivagner D. J. Williams.\nGwechall e oa e kombod Caeo hag er c'h-Cantref Mawr.\nKustum e vezer da liammañ ar barzh Dafydd Gorlech (war-dro 1410-1490), gant Abergorlech, goude ma n'eur ket sur e oa o chom eno.\nEisteddfod[kemmañ | kemmañ ar vammenn]\nBep bloaz e vez dalc'het Eisteddfod Abergorlech e sal kêr.\nAdtapet diwar « https://br.wikipedia.org/w/index.php?title=Abergorlech&oldid=1958293 »


Parataksis - Wikipedia\nWar dachenn ar yezhoniezh hag ar yezhadur dreist-holl e implijer an termen parataksis (e saozneg: parataxis, diwar an henc'hresianeg παρά pará; 'e-kichen' mui τάξη táksi; 'urzh') evit komz eus un urzhiad savadennoù yezhadurel ennañ kedrannoù (frazennoù, rannfrazennoù, islavarennoù, pennlavarennoù...) liammet an eil ouzh egile hep stagelloù, da skouer:\n"Veni; vidi; vici"\nWar live an dielfennadur kevreadurezhel eo tost-kenañ ouzh ar c'henlavarennoù amsindetek, ken tost ma c'hell bezañ diaes lakaat an diforc'h kentereze zoken.\nKrouet e oa bet an termen  gant Friedrich Thiersch en e levr "Greek Grammar" ('Yezhadur ar gresianeg') embannet e 1831. Goude ma oa bet implijet gantañ evit ar wezh-kentañ-se gantañ war un dachenn reisis ha strizh eo aet war diorren ha war ledanaat ster an termen betek ma vez implijet e meur a doare disheñvel hiziv, a-wezhoù gant sterioù disheñvel-krenn pe kontrol zoken.\nStudiet ha dielfennet e c'hell ebzañ ar parataksis o derc'hel kont eus tri live pe neuz disheñvel: \nan neuz psikologel;\nan elfennoù hag ar savadennoù yezhadurel lakaet e pleustr evit krouiñ ul liamm parataksek;\ndielfennadur ar struktur kevreadurezhel\nAr bep pouezusañ gant ar parataksis eo kompren e c'hell bezañ liammet div elfenn tu pe du daoust ha ma ne vez ket implijet un elfenn yezhadur (ur stagell...) evit o liammañ an eil ouzh eben. Da lâret eo n'eo ket emren an div elfenn-se.\nKeñveriit ar skouerioù-mañ:\n"Brav e oa an amzer. (Ø) Mont a raemp da bourmen."\n"Brav e oa an amzer; (Ø) mont a raemp da bourmen."\n"Brav e oa an amzer ha ha ni o vont da bourmen.""\n"Brav e oa an amzer, neuze ec'h aemp da bourmen.\nDaoust ha ma c'hell seblantout bezañ emren an div elfenn (an div frazenn) en div skouer gentañ war al live kevreadurezhel dre ma n'eus liamm yezhadurel sklaer kenetreze hag er skouer gentañ int dispartiet gant ur poent zoken, e gwirionez eo ken liammet ar frazennoù en div skouer gentañ hag en div skouer diwezhañ war live semantikel ha psikoyezhoniel.\nEr yezh komzet e teu da vezañ sklaeroc'h hag-eñ emañ liammet un elfenn ouzh eben daosut d'an diouer a stagelloù dre implij ton ar vouezh hag ivez al lusk: peurliesañ pa gemm al lusk pe pa chomer a-sav etre div elfenn emañ div liamm ha pa kedalc'her gant an hevelep lusk ha gant ehanoù bihan kentreze e talvez da verkañ emañ liammet kentreze div elfenn.\n1 Implij war dachenn al lennegezh\n2 Implijoù all\nImplij war dachenn al lennegezhAozañ\nImplijet e vez ar parataksis war dachenn al lennegezh evel un elfenn stiloniezh evit sevel frazennoù gante ul lusk reis hep rankout implijout stagelloù yezhadurel dre ma c'hell bezañ komprenet gant al lennerion/ezed emañ liammet an eil frazenn ouzh eben hepte.\nA-drugarez da implij ar parataksis e c'heller ober gant frazennoù berr pe berroc'h evit tostaat ar fedoù ouzh al lennerion/ezed hag abalamour da se e vez implijet alies gant an istorourion/ezed hag ar skrivagnerion/ezed, dreist-holl a re a sav romantoù polis.\nImplijet ivez e vez war dachenn ar varzhoniezh, alies evit lakaat keñver-ouzh-keñver div elfenn disheñvel-krenn an eil diouzh eben evit ma klaskfe pep lenner/ez goût pe hini eo al liamm kenetreze ha ster an hollad.\nImplijet eo bet ivez an termen parataksis, ledanaet e ster, war dachenn ar studioù sevenadurel evit komz eus oberennoù arz ma vez lakaet keñver-ouzh-kñver elfennoù disheñvel hep ma vefe kenetreze ul liamm nag un urzh sklaer, da skouer oberennoù Robert Rauschenberg ha meur a c'hlip video savet evit sonerezh a-vremañ.\n↑ 1,0 1,1 ha1,2 Edward Parmelee Morris, "On Principles and Methods in Latin Syntax" (1901), Chapter VI: "Parataxis"\nAdtapet diwar « https://br.wikipedia.org/w/index.php?title=Parataksis&oldid=1465894 »\nDernière modification le 4 Ebr 2013, à 17:05


Abadenn Sinema : Petra ma Doue a c'hoarvez ganeomp?\nAbadenn Sinema - Pennad skignet d'ar 16.05.2014\nPetra ma Doue a c'hoarvez ganeomp?\nPennad-komz kaset da benn gant : Iwan Ar Rouz\nUr film sevenet gant : Philippe de Chauveron (2014).\nGant : Christian Clavier, Chantal Lauby, Ari Abittan, Élodie Fontan, Frédéric Chau...\nWar a seblant e chomo ar film-mañ evel ur sort Bienvenue chez les Ch'tis, ha gant Christian Clavier e soñjo meur a unan er film Les visiteurs ive marse, rag redeg a ra an dud d'ar salioù teñwel d'henn gweled.\nUr sujed a-vremañ eo. E-raog e veve an dud en o c'harterioù, en o broigoù lakaomp. Moned a raent da glask o friedoù er gêriadenn dostañ, lakaomp er vourc'h arall, deg kilometr pelloc'h. Bremañ gant ar bedeladur, ar globalizadur, n'eo ket ur sort. Doned a ra liw d'ar familhoù. Er film-mañ da skwer e timez peder merc'h ur familh enorabl, katolik ha rac'h a gêr Chinon, gant paotred daet a vaez-vro : an Aljeri, Izrael, ar Chin, ar Senegal. Na c'hoarzhit ket, n'eo ket dibosubl : anavoud a ran-me an dra-se, hag a-dost !\nHa c'hoazh e komzont oll galleg er film, ar pezh na vez ket gwelet ataw. Anavoud a ran ur familh lec'h ma komz an daou bried amerikaneg etreze, pa gomz ar vamm japaneg d'he c'hrouadur hag an tad galleg da hennañ. Er-maez e komz an dud tchekeg, ha tud ar vamm a gomz chinaeg. Ne gredan ket lâred e komz tad-kozh ar paour-kaezh krouadur brezhoneg dezhañ. Mez ar paour-kaezh krouadur ne ziskouez ket boud chalet gant dañs a-ront ar gerioù en-dro dezhañ. E-mod-se ema. Ar vugale n'o deus ket aon ag ar yezhoù dishañval. N'eus ket 'med ar Frañsizion hag ar Saozon, a lârer, a zo spontidig gant an dra-se, peogwir ne gomzont nemed ur yezh en o bro. Er Frañs ema evel-se a-c'houde ma o doa divizet ar gouarnamantoù distruj ar yezhoù bihan e-pad an Dispac'h ha goude, gant ar skol ha toud, beteg hiziw. Daet int tost da benn ag o c'hoant sod, daw eo henn lâred, ken bihan eo niver ar vugale er c'hlasoù diwyezheg, ken bihan eo niver ar grennarded hag a gomz brezhoneg hiziw, pe okitaneg, pe euskareg. Ni zo-ni amañ, chelaouerion Radio Bro-Gwened, é klask talañ douzh an dra-se, mez mizer hon eus, n'eo ket gwir ? Na gollomp ket kalon ur sort, rag plijadur hon eus gant ar beurton. Gouest omp da gomz a ne vern petra, gouest omp da vevañ hiziw an deiz e brezhoneg c'hoazh. Ar pezh a garehemp sur a-walc'h a vehe gweled muioc'h a dud éc'h ober eveldimp, rag er-maez ag ar metoù brezhoneger, da lâred eo er-maez ag an tachadoù lec'h ma vimp sur da gavoud kompered ha komered é komz n'eo ket yezh Molière hebkén mez heni Loeiz Herriaou, Anjela Duval pe Tangi Malmanch, e vo red dimp kavoud repu er levroù pe e-tal ar radio, da beb an amzer. Hon kempredidi, ar Vretoned a-hiziw, ned int ket trechalet gant ar brezhoneg. Koutant e vehent da weled ar yezh sovet, ya, mez pas re gante, re ziaez eo en em lakaad en-dro d'henn deskiñ, a soñjont-gi. Soviñ ar beurton ya, adal ma vo graet ar strivoù gant ar re arall...\nA, ya, sañset e oan komz deoc'h ag ar film Mais qu'est-ce qu'on a fait au bon Dieu ? Ya, beñ just a-walc'h, petra hon eus graet d'an Aotrou Doue evid koll hon yezh kement-se ?\nMa, n'eo ket sujed ar film-mañ, mez kit d'henn gweled, c'hoarzhed a reoc'h. Traoù limit a gavor e-barzh (da skwer ar person é selled douzh e urzhiataer e-pad kofes ha traoù evel-se), mez diskoueziñ a ra ar pezh a zegouezh e familhoù zo hiziw an deiz. Ha muioc'h-mui e vo evel-se kredabl. Ha perag pas ? War ar memez bag omp, é roulad en ollved, é roulad en egoroù divent, etre ar galaksïoù. Ne ouiomp ket c'hoazh mard omp hon-hunan-penn en egor dilimit-se. Marse ya, marse pas. Mez war ar memez bag omp, sur eo an dra-se, ha droed zo d'ar re a zo er strad da grapiñ war ar pont ive. Ha pandeogwir ema dall ar garantez, evel ma ouiit, ned dalv ket ar boan boud chalet gweled familhoù liezliw ha liezyezh bremañ. Liw hon amzer eo, ha ne gavan ket-me vil ar liw-se...\nJean-Claude Le Ruyet.20140516c.74C.


Guirionéeu ag er Religion/Chapistr 10 - Wikimammenn\nGuirionéeu ag er Religion/Chapistr 10\n◄ Red-é bout fol eit col en amzér. Peb tra e dremein ér bed-men. Pihue-é er ré e vihue pêl ar en doar ? ►\npeb tra e dremein ér bed-men.\n1° Er péh e bass e zeli bout sellet èl nitra : cand vlal e zou enta ur bèr-amzér, a pe dremeinant quer fonnabl ; n’en dint quet memb ur momand é comparage doh en éternité.\nLaqueit én hou chonge, ag un tu, ur bénigen rust ha calet, ur hlinhuèd hir, un droug luêm én ol mampreu ; ol en dra-zé, aben un nebedig amzér, e dremeinou just èl pe ne vehent bet jamæs. Er péh e chom a nehai e zou en espérance a vout recompancet eit-hai ér bed aral. Chetu er péh e gonsol ur hrechén én trebilleu ag er vuhé-men.\nLaqueit én hou chonge, ag en tural, madeu bras guet en ol pligeadurieu ag er vuhé-men : un dé e zei é vou gùir larèt penaus ne vou mui nitra ag en dra-zé ; ol er péh e chomou a nehai e vou chagrin é qùittat tout én ur momand, guet eun a vout dannet épad un éternité. Chetu er péh e zisconfort un dén en dès bihuet revé lezenneu er bed.\nPetra e chom a buissance Alexandr, a vadeu Crésus, a vràuité Cléopatre ? Conzet e oé bet a nehai guet souéh a pe oent é buhé ; conz e rér hoah arlerh ou marhue, épad m’en dint bermen maleurus. Ou mêlein e rér él léh n’en dint quet mui, e lar S. Augustin, hag ou zourmantein e rér él léh mé mant. En amzér a salvedigueah e zou passet eit-hai ; n’en dé quet hoah eid oh-hui, mæs quênt pêl é vou.\nCand vlai-zou bermen ne oèh quet ér bed ; quênt cand vlai a vamen é vehet oueit é raug a nehou, èl pe ne vehoh bet biscoah abarh. En amzér ag er salvedigueah e vou passet, hou corv e vou troeit de zoar, hag hou ç’inean e vou juget. Hà possibl vehé ma ne hellehé quet er réflexioneu-zé donnèt de ben a zigueor hou teulegad, hag a zistag hou calon doh er madeu ha pligeadurieu ag er vuhé. Hui ou lausquou ol ar hou lerh quènt pêl, ne vern péguement a boén e laquehoh d’ou goarn. — Ur roué puissant e laré, ér momand ag é varhue : Passet-é tout eid on ! Ah ! nac avantajusset e vehé bet t’ein bout bet ur heih dén diar er mæzeu, é vihuein é dougeance Doué, quêntoh eit bout bet ur roué puissant !\nBrasset-é hun dalledigueah ! hum lezel de vout lorbet dré vadeu péré n’ou dès meit el lihue a vout un dra benac ! N’en dès nitra ér bed-men e vérit hur sourci intampius ; rac n’en dès nitra eit pad én-hou. Ol er péh e hel bout lamet guet-n-emb dré en amzér e zou bihan tra, e lar S. Eucher, ha n’en dé quet inourabl erhoalh eid omb. Goalhet calon un dén a ol er péh e hel desirein, ha ne vou mui eurus quentéh èl ma houyou é tremén a hèr er péh e hra é vonheur. Er chonge-zé, peb tra e bass, e zou èl er vistr péhani e zeliehé hun dihoustein doh en treu ag er bed-men. Péguehet é padou er fortun, er bligeadur, en inour, er vràuité-zé ? Oh ! guet a dud e zou bet santefiet guet er réflexion-zé, a pe zizolé nehi dehai é creis ou youanquis memb, vanité er madeu hag er pligeadurieu ag er bed ! Ne gonzet quet d’ein, e laré ur Hardinal devot é verhuel, ne gonzet quet d’ein ag en inourieu ag er bed ; m’hum istimehé calz eurussoh bout bet en dehuéhan servitour én ur houvand, eid hum huélèt sàuet én ur rang quen ihuel. — Er glahar brassan e gommance liès é creis er madeu hag er pligeadurieu, hag er boén e za de vout ag er ré vrassan ; rac er madeu hag er pligeadurieu-cé e achihue eid omb a pe chongeamb er bihannan. N’en dé gùel enta hum zistag doh-t-hai bermen guet mérit, eit bout obliget d’ou hol un dé guet anquin hag hemb pourfit.\n2° Nac è vehé er madeu ag er bed-men padussoh eit n’en dint, ur folleah e vehé hoah hum staguein doh-t-hai ; rac ind e garg hur spered a dihoeldæt hag e hra d’emb ancoéhat er vuhé aral, eit péhani hemb quin é teliamb labourat. Hag é gùirioné, a pe ne zeli jamæs passein lehuiné na joèieu en nean, perac n’en d’oh-hui gredussoh d’hum chervige ag er moyandeu e hel ou rein d’oh ? Un dén péhani e zeli trézein er mor, na vehé-ean sellet èl ur fol ma ne hrehé pourvision meit ag ur bihuance péhani hum gorrompehé én un dé ? Hà hui péhani e voyage eid en éternité, n’en d’oh-hui hoah dalloh ; rac, é léh d’astum un trezol a vériteu hag hou rantehé eurus de virhuiquin, ne chonget meit a ridec arlerh pligeadurieu ha madeu péré, aben ur bèr amzér, ne chervigeint d’oh de nitra ?\nEr garanté doh er madeu ag en doar e zou, revé santimant memb er bayannèd, er merche ag ur spered ponnér hag ag ur galon hemb avistèd. A ol en treu a béré é hellet bout én gorto ér bed-men, pé ol er péh hou pou én-hou, e zeli achihue quênt pêl ; hag a pe vou tremeinet peb tra eid oh, petra vou a han-oh-hui ? Câret enta ha clasquet er péh e hellér goarn hemb eun ag er hol ; me ven larèt en nean ha Doué é hunan. Én ol treu aral ne gavér meit changemant ha displigeadur ; liès er rè e vé joéius de vitin, e vé lan a chagrin aben en noz ; de larèt-é : ur vuhé commancet ha passet é creis er pligeadurieu hag ér madeu, e achihue é creis en anquin hag er chagrin.\nMe labourou enta eid hum zistag doh er bed, doh é bligeadurieu, doh é inourieu hag é vadeu, péré ne tallant nitra. Me spered ha me halon hum zougou trema en nean, é péhani é ma er gùir vadeu padus. Men Doué, secouret-mé de zistag me halon doh er bed-men é péhani n’en dès meit dalledigueah ha trompereah.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_10&oldid=91352 »\nKemmoù diwezhañ degaset d'ar bajenn-mañ d'an 4 Gwe 2016, da 22:15.


Région_Bretagne - Broudañ krouiñ levrioù nevez e brezhoneg\nPal ar jeu eo broudañ an embann o profañ pep a levr da skolidi Roazhon (Div Yezh/Dihun), Bruz (Div Yezh) hag Ar Meziaer (Diwan), da lâret eo war-dro 500 levr etre tout. (en tu all da 110 e pep rummad).\nTri rummad a zo anezhe :\nRummad 1 : bihan-bihan, bihan ha krenn er skolioù-mamm\nRummad 2 : bras er skolioù-mamm, CP ha CE1\nRummad 3 : CE2, CM1 ha CM2\n36 danvez levr o deus kemeret perzh er galv kentañ, an holl anezhe a galite uhel, o tont eus pep lec’h e Breizh. Ur strollad barnerien, ennañ skolaerien, tud skolidi ha « Livre et Lecture en Bretagne » a zo bet bodet d’an 22/05/12 er skolaj Anna Vreizh e Roazhon. Sed aze al levrioù bet dibabet gantañ :\nRummad 1 : Skol Kael, gant Florence Drenou, skeudennoù gant Fañch Ar Ruz. Embannet e vo gant Jean-Marie Goater.\nRummad 2 : Istor Du Ar Familh Yar, gant Erwan Huper, skeudennoù gant Emmanuel Bredoux. Embannet e vo gant Jean-Marie Goater.\nRummad 3 : Dindan selloù Grallon, gant Laurence Lavrand, skeudennoù gant Christophe Babonneau. Embannet e vo gant Keit Vimp Bev.\nAl levrioù-mañ a vo embannet ha profet d’ar vugale d'an 8 a viz Kerzu 2012 da-geñver un emgav gant ar skrid-aozerien, ar skeudennaouerien hag an embannerien. Embann al levrioù n’int ket bet dibabet a c’hello bezañ aesaet gant « Livre et Lecture en Bretagne », diouzh c’hoant o aozerien.\nTags : Arts et culture Breton\nPublié le Monday, October 29, 2012


Pajenn:Marigo - Buez ar Saent.djvu/68 - Wikimammenn\nPajenn:Marigo - Buez ar Saent.djvu/68\nCador Sant Per.\npehini a oa diaguent ar sourcen eus an errol, hac ar vamen eus ar superstitionou payen, da veza af væstres eus ar virionez, ar Guær principal eus ar Religion, hac ar Vam gommun eus an oll Ilisou ; evil ma teuzie an oll nationou, an oll bobl da receo ar sclerigen eus ar virionez digant ar Guær principal eus ar bed. Conservi a rêr c’hoas e Rom Cador Episcopal Sant Per, pehini a c’houarnas an Ilis, er Guær a Rom, epad pemp bloaz var-nuguent, hac a gurunas eno e labourou aposloIiq, dre ur verzerinti glorius.\nBep bloaz e celebrer ar memor eus an devez eürus e pehini Sant Per a blaças e Gador episcopal e Rom, hac e pehini e coumancas da exerci eno e labourou apostoliq. Peb bloaz e celebrer an dedy eus a pep Ilis parres ; dre ar memes ræsoun hac er memes intention ez ê en em obliget ar Pabet hac an Isquibien da celebri pep bloaz, gant un devotion hac ur fervor special, an devez ma zint bet sacret. Ar c’honcilou a exhort ive ar Veleyen da celebri gant cals a zevotion an deiz anniverser eus o ordination , en ur redoubli en deiz-ze o actionou a graç da Zoue, en ur consideri, gant mui a attention, ar santelez eus o fonctionou ; hac en ur ober muy a reflexion var an obligationou bras eus o c’harg.\nDre ar memes ræsoun pep cristen a dle celebri bep bloaz an devez m’en deus bet an eur-vad da receo ar Sacramant a Vadiziant, o tremen an deiz-se gant muy a zevotion, o nevezi ar bromessaou o deus græt evintâ da Zoue e baëron hac e vaeronez da renonç d’an drouc-speret, d’e oll bompou ha d’e oll œuvrou, hac erfin oc’h en em offr hac en em rei oll da Zoue. Sant Charles a ordrenas an devotion-mâ er c’huec’hvet Concil a Vilano, hac a verq penaus Sant Gregor a Nazianç a assure oa an usaich ancien da celebri bep bloaz an devez eus a Vadiziant, dre pep seurt exerciçou devot, ha penaus e tlye an tadou ha mamou caout ar sourci da zigaç sonch d’o bugale eus an deiz-se ; ha rei dezo an exempl a guemense.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/68&oldid=134803 »


Trede levr - I - Wikimammenn\nTrede levr - I\n◄ War hent santel ar groaz Trede levr - I Ar wirionez a gomz ouz hon ene hep na glever trouz he c’homziou ►\nPenaoz e komz Jezuz-Krist ouz ann ene mad.\n1. — Ann ene mad — Me a zelaouo ar pez a lavaro d’in ann Aotrou Doue e gweled va c’haloun.\nJezuz-Krist. — Euruz ann ene a zelaou ann Aotrou Doue o komz out-han, hag a zigemer ar c’homziou a frealzidigez a zeu euz he c’henou ! Euruz ann diskouarn a glev mouez ann Aotrou Doue ha ne reont van e-bed euz a draou ar bed !\nEuruz-braz ann diskouarn ne zelaouont tamm ar vouez a zeu a-ziaveaz ha ne zelaouont nemet ar wirionez o komz ouz ann ene ! Euruz ann daoulagad a vez serret oc’h ann traou a-ziaveaz ha digor frank d’ann traou a-ziabars !\nEuruz ar re a anavez ann traou a-ziabars hag a laka ho foan da zont da anaout mui-oc’h-vui ann traou euz ann env, oc’h ober bemdez ar pez a c’houlen ar feiz digant-ho ! Euruz ar re en em ro a galoun vad da Zoue hag en em zishual euz a sparlou ar bed !\n2. — Ann ene mad. — Taol evez oc’h kement-se, o va ene, ha serr da zor oc’h plijaduresiou ar c’horf, evit mac’h helli klevet ar pez a lavaro d’id ann Aotrou Doue.\nJezuz-Krist. — Chetu a lavar ho muia karet : Bez’ ez ounn ho silvidigez, ho peoc’h hag ho puez. Kerzit em c’hichen, hag e kavot ar peoc’h. List da vont e-biou kemend a dremen, ha klaskit ar pez a bado da viken.\nDa betra eo mad ann holl draou a dremen, nemet da douella ann den ? Pe seurt skoaz ho pezo-hu digant ann holl draou krouet, mar d-oc’h dilezet gant ho Krouer ? O veza eta dilezet pep tra, likit ho poan da blijout d’ho Krouer ha da veza feal d’ezhan, evit mac’h hellot mont d’ar gwir euruzded.\nSelaouomp furnez ann Aotrou Doue : Va holl blijadur, eme-z-hi, a zo beza e-touez bugale ann dud. Siouaz, ann darn vuia euz ann dud n’int ket evit lakaat he c’homziou enn ho spered, pe ne fell ket d’ezho klevet he mouez ; rak-se e pellaont diout-hi evit trei oc’h ann traou krouet. Deuet eo er bed, hag ar bed n’en deuz ket anavezet anezhi. Evit-se eo en deuz gourc’hemennet ann Abostol na garfemp ket ar bed na netra euz a gemend a zo er bed, o veza ma’z eo holl d’ann drouk-spered.\nRak-se, mar fell d’e-omp tenna war-n-omp spered Doue, ar spered-ze a zesk pep tra, e rankomp pellaat dioc’h ar bed, dilezel he fals kisiou, he blijaduresiou ne zigasont nemet trouz ha diroll. El leac’hiou distro hep-ken e kaver Jezuz, he vouez ne vez ket klevet e-kreiz ann emgroez nag e-mesk ann dud a vagadou. Pa fell da Jezuz skuilla he vadelesiou enn eunn ene kristen, e kas anezhan d’al leac’hiou distro, hag eno e komz ouz he galoun. A-ioul ec’h hallfenn lavaret peger c’houek eo ar c’homziou a vez etre-z-ho ho daou ! Ann hini en deuz klevet anezho, na pa ve nemet eur weach, ne hell mui klevet komziou ann dud. O va Jezuz, komzit oc’h va c’haloun, hiviziken ne fell d’in selaou nemet ho mouez, ïtell dioc’h trouz ar bed.\nAdtapet diwar « https://br.wikisource.org/w/index.php?title=Trede_levr_-_I&oldid=88693 »\nKemmoù diwezhañ degaset d'ar bajenn-mañ d'an 19 Mae 2016, da 12:51.


Pajenn:Sales - Introduction d’ar Vuez devot.djvu/224 - Wikimammenn\nPajenn:Sales - Introduction d’ar Vuez devot.djvu/224\ngoude ne demaint quet oll er berfection, ec’his n’er gueleur nemet re. Lequeomp hor poan eta, Philotee, da bratica ervat an teir vertuz-mâ peb-unan hervez e vocation. Rac peguement bennâc n’hon lequeont quet er stad a berfection, e roont deomp cousgoude ar berfection memes ; evelse e zoūp oll obliget da bratica an teir vertuz-mâ, peguement bennâc na deump quet oll obliget d’o fratica er memes fæçon.\nBeza ez eus diou seurt oboissanç, unan necesser hac unan volontier. Dre an hini a so necesser e tleit oboissa humblamant d’ho Superioret Ecclesiastic, evel ma zeo ar Pap, an Escop, ar Person, pe Gure hac ar re-all pere a so deputet eus o ferz : e tleit oboissa d’ho Superioret politic, da lavaret eo d’ar Roue ha d’ar re pere a so etablisset eus e berz da c’houarn ho pro hac ho carter : e tleit erfin oboissa d’ho Superioret domestic, da lavaret eo d’ho tad, d’ho mam, d’ho mæstr ha d’ho mæstres. An oboissanç-mâ so galvet necesser abalamour na ell nicun en em exanti diouz an oboissanç, pehini a dle d’ar Superioret-se, o veza ma en deveus roet Doue dezo an authorite da c’hourc’hemen ha da c’houarn peb-unan diouz ar pez a so roet dezo e carg varnomp. Grit eta ar pez a c’hourc’hemennont deoc’h, an dra-se a so un necessite : mæs evit beza parfæt, heuliit c’hoaz o avisou ha memes o desirou e que-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/224&oldid=118436 »


Christopher Froome a zo bet gloazet 'toug Critérium an Dauphiné © Radio France - Mathieu Ferri\nDiffusion du mercredi 12 juin 2019 Durée : 9min\n10 000 post labour 'zo da bourveziñ e bed al labour-douar e Breizh, renevezet e vo ti gar Kemper hag ar reder Christopher Froome na vo ket perzh en Tour de France.\n10 000 post-labour 'zo da bourveziñ\nDizoloiñ hag eskemm, setu gerioù stur "sizhunvezh micherioù al labour douar" hag a vez lusket evit an deizioù. E Breizh eo 7% deus ar gopridi 'ni labour e bed an atantoù ha kalz a bostoù 'zo da bourveziñ, tro 10 000. Micherioù kalet 'vit lod anezho ha gant se 'vez start d'an tiegezhioù kavout implijidi. Setu soñj Charlotte Kerglonoù, labourerez-douar.\nBetek fin ar sizhun e vo stalioù, atalieroù hag emvodoù gant an implijerien, e pep korn ar vro, aozet gant Pol Implij.\nRenevezet e vo ti-gar Kemper\nDizale e vo un dremm nevez gant karter ti-gar Kemper. Lañs a vez roet d'ar chanter adneveziñ. Dec'h evit kregiñ eo bet goulennet o soñj gant annezidi ar c'harter, 'benn gouzout petra 'blijfe dezho gwelet en ti-gar. Peseurt labourioù 'vo kaset da-benn ? Titouroù gant Léo Rozé.\nNe vo ket gwelet Christopher Froome 'vit Tro bro Frañs war velo\nKouezhet eo ar reder bremaik 'toug redadeg Critérium an Dauphiné, kostez Roanne, e kreiz bro C'hall. Skoet 'vije bet Chris Froome gant an avel ha kaset ouzh ur voger. Torret eo e vorzhed-askorn, ar "fémur". Gant se 'zo cheñchamant 'barzh ar program peogwir eo unan eus ar rederien varrekañ. Peder gwech 'oa aet ar maout gantañ e Tro bro Frañs. Sot eo Yvon Guillosou gant ar marc'h houarn, sikour a ra evit aozañ ar Pariz-Brest. Dipitet eo 'blam ne vo ket gwelet Froome e-kerzh an hañv.


Journal de Renaud Camus, lundi 11 juin 2018\ncréée le mercredi 13 juin 2018, 23 h 38Plieux, lundi 11 juin 2018, minuit et demi. Les prévisions météorologiques étaient tellement catastrophiques, hier, et ce matin encore, pour aujourd’hui, que nous faillîmes ~~~~~~~~~ ~~ ~~~ ~~~~ ~~~~~~ ~~~~ ~~~~ ~~~~~~~ ~~~~ ~~~~~~~~~ ~~~~~~ : ~~~ ~~~~~~~ ~~~~ l’Auvergne et Bonnabaud, ~~~~~ ~~~~~~~~ ~~ ~~~~~~~. ~~~ ~~~~~ ~~~ ~~ ~~~~~~~~~ ~~~~, ~~~~~~ ~~~ ~~~~~~~~ ; ~~~ ~~~~~ ~~~~ ~~~~~~~~~~, ~~~~ ~~~ ~~~~~~, ~~~~ ~~~~ ~~~~~~~, ~~~ ~~~~~ ~~~~ ~~~ Sioule à ses ~~~~~~ — ~~~~ ~~~~~ ~~ ~~~~~~, ~~~~~ ~~~~~~~~~~~ : ~~~ ~~~~~ ~~~ ~~~~~ ~~~ ~~~~~~~~ ~~~ ~~~~~ ~~ ~~~~~~~~~ ~~~~~~ ~~~~~~ ~~~ ~~~~ ~~~~~ ~~~~~~ ~~~~~~~ (~~~~~ ~~~ genre humide, néanmoins, ~~~~~ ~~~~ ~~~ ~~~~, ~~~~~ ~~~~~~ ~~~~~ ~~~~~~~ ~~~~~ ~~~~~, ~~~ ~~~~~ ~~~ ~~~ ~~~~~~ d’Ordanche).\nM. ~~., ~~~~ ~~’~~~~~~ ~~~~ ~~~, ~~~~~ ~~~~~~ ~~~~~~~ ~~~ ~~~~~~~~ ~~~~~ le parc, dans ~~~ ~~~~~~ ~~~~~, ~~~~ ~~~ ~~~~~~~~~, ~~~~~ ~~~ ~~~~~~~. ~~~~~ ~~~~~~ ~~~~~~~~ ~~~ ~~~~~, ~~~~~~~~~ ~~~~~ ~~~~~~~~ ~~~~ ~~~~ ~~~~~~~~ ~~~~~~~~~ ; ~~~~~ ~~~~~ ~~~~~~ ~~~~~ ~~~ ~~~~~ du château, et ~~~~~~ ~~~~ ~~~~~~~ ~~~ ~~~~~~~ ~~~~~ ~~~ ~~~~~~, ~~~~~ ~~~ ~~~~~~~~~~ ~~~~~~~~~~~~~. ~~~ ~~~~~~~~ ~~~~~~~~~ ~~~~~~~~ ~~~~~~~~ ~~~~~ ~~~~~~ ~~~~~~~~~~~~~~ ~~~~ ~~~~~~~~~~~ ~~~’~~~ ~~~~~~~~~ ~~’~~~~~~~~. ~~~~~ ~~~ part je ne ~~~~~ ~~~~~ ~~~ ~~~~~ ~~~~~~ ~~~ ~~~~~ ~~~~~~~~~~~ ~~~ ~~~~~~~~~~ ~~~~~~~~~~~~ ~~~~~~~~~~~~ ~~ ~~~ ~~~~ ~~~~ ~~~~~~~, ~~~ ~~~’~~~ ~~~~~ ~~~~~~~~, ~~~ ~~~~~~~~. ~~’~~~ ~~~~~~~~~ ~~~~~~~~~~ ~~~~~~ un véritable cauchemar, ~~~~ ~~~~~~~~, ~~~ ~~~~~~~ ~~~~~~~~ ~~~~ ~~~~~~~~~~~ ~~~ ~~~~~~~~~~ ~~~ ~~~~~~~~ ; ~~~ ~~~~~~~~~~ ~~~ ~~~~~~~~~~~~~, ~~~ “~~~~~~~~~~~~”, ~~~ curator, ~~~ ~~’~~~~~~~~~~~, ~~’~~~~ ~~ ~~~~~~ ~~~~~~. ~~~ ~~~ voit vraiment qu’en ~~~~~~ ~~~~~~~~. ~~~ ~~~ ~~~~ ~~~~~ ~~~~~~ ~~~ ~~~~~ ~~ ~~~~~~~~~ ~~~~. ~~’~~~ ~~~~~~~ ~~’~~~ ~~~~~~~ ~~~~~~~, ~~~~~ ~~~~~~~~~~~~~~, ~~~~~ ~~~ ~~~ ~~~~ ~~~~~~-~~~~~~~, Bonnabaud, ~~~~ ~~’~~~~~~~~~~~ pas deux minutes.\nAutre ~~~~~~ ~~~~~ ~~~~~~~~, ~~~ ~~~~~~~~, ~~~~ ~~~~~ ~~ ~~~~~~~ ~~~ ~~~~~~~~, ~~~~~~ ~~~~~ ~~ ~~~~~ ~~~~~~~~~~. ~~~~~, ~~~~~~~~~ ~~~~~~~~~ ~~~~~ ~~~~ ~~~ ~~~~ — ~~~~ ~~~ ~~~ nommerai pas, car ~~~~~~~~~ ~~~~ ~~~~~~~~~~~~ ~~~ ~~~~~~~~~… —, ~~~ ~~~ ~~~~~ ~~~~ ~~~ ~~~~~ ~~~~~~~~~~~~~~~…\nvoir l’entrée du lundi 11 juin 2018 et ses 8 images dans Le Jour ni l’Heure


Kaozeal:Rio de Janeiro - Wikipedia\nKaozeal:Rio de Janeiro\nSetu amañ ur bajenn na servij ket da galz a dra da'm meno, nemet da goll amzer evit al lennerien. Pa seller un tamm e weler e ra ar genlabourerien tost da vat bep tro gant "Rio de Janeiro" hepken evit ar gêr (Rio de Janeiro (kêr) evit ar poent), anavezetoc'h eget ar stad anvet "Rio de Janeiro (stad). Ar pezh a zegas liammoù kamm bep tro (ha daou glik ha koll amzer bep tro; e-lec'h ur c'hlik war-eeun). Evel ma n'eo ket niverus ar pennadoù gant Rio de Janeiro en titl (2 hepken), e vefe koulz ober evel evit New York. "New York" a gas d'ar gêr war-eeun, ha war ar bajenn-se e kaver e krec'h, ar meneg evit adkas al lenner war-du ar bajenn gouestlet d'ar stad. Ar pezh a glot gant ar c'hlask: e miz Mae 2013 e oa bet gwelet 278 gwech ar bajenn "New York" ha 199 hini New York (stad), hag evit Rio de Janeiro eo brasoc'h c'hoazh ar c'hemm: 105 evit ar gêr, 46 evit ar stad, ha 27 hepken evit ar bajenn (digejañ) "Rio de Janeiro". Mont d'an eeunañ, d'an anatañ eo an erbedadenn a gaver en holl wikipediaoù evit dibab an titloù.--Trec'hlid mitonet (kaozeal) 25 Gou 2013 da 10:06 (UTC)[respont]\nLakaomp. Daoust hag eñ e c'haller kaozeal etre tud par? Kinnig : lakaat ar gêr en anv-mañ, gant meneg en nec'h eus an holl bennadoù all (ne welan nemet div d'ar muiañ) ? Bianchi-Bihan (kaozeal) 25 Gou 2013 da 12:17 (UTC)[respont]\nPoblañs[kemmañ ar vammenn]\nSkrivet ez eus\nPardas (ar ouennoù gant kerent n'int ket eus ar memes ouenn)\nN'eus ket a ouennoù en denelezh ; gouennelouriezh eo skrivañ kontrol. — Lagad Zoltec (kaozeal) 25 Gwe 2017 da 08:51 (UTC)[respont]\nFrañsez Kervella, e-barzh Dindan gouriz ar bed, a venege "gouenn ar Bahouined". "Ar gouennoù all o deus kalz dispriz ha dismegañs ouzh ar Bahouined ha n'en em veskont ket ganto", a skrive c'hoazh. Daoust ha gouennelour e oa ? --Hans Abherve (kaozeal) 25 Gwe 2017 da 09:16 (UTC)[respont]\nN'eus tagadenn ad hominem ebet em evezhiadenn.\nGouennelouriezh eo rannañ an denelezh a-ouennoù. N'eus na "gouenn ar Bahouined" na "gouennoù all", enepskiantel a-grenn eo skrivañ kontrol.\nGouennelour eo ar bommoù a venegit, petra bennak m'int bet skrivet gant F. Kervella.\nAr pezh ne dalvez ket e oa ar skrivagner a-du gant damkaniezhoù ar mare ; etre 1939 ha 1944 e skrivas Dindan gouriz ar bed a-zivout e labour e Gabon, a zo bet un drevadenn c'hall eus 1910 betek 1960 — ar pezh ne dalvez ket ivez e oa un trevadennour eus F. Kervella. Boutin e oa hevelep komzoù d'ar mare, kar int d'ar re a lenner e Tintin au Congo hag a zo bet dislavaret gant Hergé diwezhatoc'h.\nPaot e oa ar bommoù-se kent an Eil Brezel-bed, met gouennelour da vat e oant pa oant bet embannet e brwiki d'an 10 Gwe 2013.\n— Lagad Zoltec (kaozeal) 25 Gwe 2017 da 10:15 (UTC)[respont]\nAdtapet diwar « https://br.wikipedia.org/w/index.php?title=Kaozeal:Rio_de_Janeiro&oldid=1770917 »\nKemmoù diwezhañ degaset d'ar bajenn-mañ d'an 25 Gwe 2017, da 10:15.


Youenn Drezen - Wikipedia\nYves Le Drezen\ne Pont-'n-Abad, Bro-Vigoudenn\nen Oriant, Bro-Wened\nAn dour en-dro d'an inizi\nSizhun ar Breur Arturo\nSkol-louarn Veig Trebern hag e ”frai” paotr-teo\nYouenn Drezen, Yves Le Drezen e anv ofisiel, bet ganet d'ar 14 a viz Gwengolo 1899 e Pont-'n-Abad hag aet da anaon d'ar 17 a viz C'hwevrer 1972 en Oriant, alias Corentin Cariou peotramant Tin Gariou, zo bet skrivagner ha kazetenner.\n1.4 Eil Brezel-bed\n1.5 Goude ar brezel\n4 Pennadoù kazetennoù\nYouenn Drezen e skol Sant Gabriel, 1908\n(Klikañ war ar skeudenn evit gwelet pelec'h emañ Y. Drezen)\nGanet eo bet en un tiegezh paour eus ar Vro-Vigoudenn. E dad, un toer eus Ploeur, aet da anaon e 1911, a lezas eizh bugel da vagañ gant e intañvez yaouank, Marie-Corentine Kariou, eus Sant-Yann-Drolimon. Skoliet e oa bet e skol gristen Sant-Gabriel kreiskêr. Merzet e voe Youenn Drezen e-touez ar skolidi all gant an tad Sambille evit mont da visioner hag ez eas d'ar c'hloerdi da Euskadi hag e Kastilha. Kejañ a reas eno, e skol beleien Hondarribia, gant Jakez Riou e genvroad ha gant al leonad Jakez Kerrien. E-keit ha ma oant o studiañ ar relijion da vat, al lennegezh hag ar skiantoù ez addizolojont yezh o c'havell a-drugarez d'ur beleg a roas dezho skouerennoù levrioù brezhoneg, en o zouez Barzhaz Breizh. Sevel a reont skridoù brezhoneg awenet gant o stummadur lennegel ha dizoleiñ brezhoneg an eil egile. Goude bezañ kuitaet ar c'hloerdi e ra anaoudegezh, p'emañ oc'h ober e goñje e Roazhon, gant pennoù Unvaniezh Yaouankiz Breiz a oa o paouez embann er gazetenn Breiz atao pennadoù ma embannent o broadelouriezh enno.\nKazetenner[kemmañ | kemmañ ar vammenn]\nE-keit ha ma oa kazetenner, adalek 1924, e kenlabour gant meur a gazetenn ha radio an eil war-lerc'h eben evel ar Courrier du Finistère, Gwalarn Roparz Hemon, Ouest-Éclair. E 1924 e teuas da vezañ kazetenner er Courrier du Finistère hag e laka tuta e vignon Jakez Riou. Kemer a reas perzh e Kendalc'h hollgeltiek Kemper e 1924, gant Frañsez Debauvais, Yann Sohier, Jakez Riou, Abeozen, Marsel Guieysse, dindan paeroniezh Breiz Atao. Skrivañ a ra pennadoù evit Gwalarn, ar gelaouenn lennegel krouet e 1922 gant Roparz Hemon hag Olier Mordrel, hag embann a ra enni troidigezhioù diwar ar spagnoleg ("Ar vuhez a zo un huñvre" gant Calderón), an henc'hresianeg (Aesc'hulos) ha barzhonegoù evel "Nozvez arkus e beg an enezenn" skrivet e koun Jakez Riou e 1938 ha kempennet e 1960 (Al Liamm, n°151).\nSkarzhet e voe eus ar Courrier du Finistère e 1931.\nAdalek 1934 e skriv pennadoù evit ar gelaouenn Stur, ur wech an amzer.\nE miz Meurzh 1925 e tro e brezhoneg oberennoù klasel, en o zouez daou bezh-c'hoari gant Aeschulos. Kenderc'hel a ra war un dro e respet skrivagner gant daou romant, un nebeud barzhonegoù, un dornadig danevelloù ha daou bezh-c'hoari skrivet e brezhoneg. E zaou romant zo bet troet e galleg gantañ e-unan. Gant e vignon Pêr-Jakez Heliaz e voe peurechuet al labour treiñ-se, goude marv Youenn Drezen. Ezel eo eus strollad ar Seiz Breur.\nTreiñ a ra levrioù evit ar vugale, embannet gant Gwalarn, a veze ingalet digoust er skolioù d'ar vugale o doa kemeret perzh e kenstrivadegoù skrivañ e brezhoneg. Da skouer, oberennoù Beatrix Potter evel Per ar c'honikl pe Priñsezig an dour, skrivet ha skeudennaouet gant G. Th. Rotman.\nSkrivañ a reas evit L'Heure Bretonne, kazetenn Strollad Broadel Breizh, bep sizhun dindan an anv-pluenn Tin Gariou (anv e dad-kozh a-berzh e vamm, Kaourintin Gariou) hag e Galv (renet gant Herve Helloco). Kenlabourat a reas er c'hronik "Ar seizh avel" e La Bretagne, renet gant Yann Fouere.\nE 1941 e embannas ur romant hir e brezhoneg, Itron Varia Garmez an anv anezhañ, a zanevell darvoudoù a vije bet c'hoarvezet e Pont-'n-Abad. Bet eo bet embannet teir gwech, ar wech kentañ gant Skrid ha Skeudenn e 1941. Kreiz ar brezel e oa hag e veze diaes an embann levrioù, ha Youenn Drezen e-unan eo a zastumas an arc'hant en doa ezhomm da voulañ e levr. Tro Breizh a reas neuze evit ma rakprenje an dud Itron Varia Garmez. Adembannet e voe e levr gant Al Liamm e 1977, rak diviet e oa pell a oa pennoberenn Youenn Drezen, hag e 2012 gant Aber. Emañ gwirioù al levr gant e vab, Youenn Drezen e anv ivez, hag Al Liamm. Itron Varia Garmez a zo istor buhez ar Vro-Vigouden savet gant Youenn Drezen dre un dudenn anvet Paol Tirili. Hemañ en deus ur c'hoant en e vuhez, kizellet un delwenn d'an Itron Varia, o kemer da skouer Jani Dreo, ur vigoudenenn goant, blev ruz dezhi. Siwazh dezhañ e tapo Paol ur c'hleñved skevent hag a harzo outañ da lakaat e huñvre da zont da wir. Istor Paol, e garantez evit Jani hag e uhelvennad, a dremen e bro Pont-'n-Abad e-lec'h m'eo ravoltet an dud abalamour d'an dienez, erruet er vro dre ma n'eus na gwerzh na priz evit produioù al labour-douar pe ar mor. Un emsavadeg a zo o c'horiñ... E deroù an istor emañ yac'h ha dibistig Paol, ha daoust da stad truezus an ekonomiezh er vro, en deus ur c'heal ober un delwenn da Itron Varia Garmez. An disterder (delwennouigoù, buhez paour) Elfennoù ar c'hemm eo ar c'hleñved hag a harzo anezhañ da echuiñ an delwenn, daoust dezhañ bezañ ken tost da vezañ echu, hag an enkadenn en armerzh hag er vuhezegezh). An elfenn diskoulmañ eo ar marv, en dibenn e vuhez e kavo a-walc'h a nerzh da zistrujañ pennoberenn e vuhez, hag eñ ken tost da vezañ echu, dre lorc'hentez ha gant an aon, e vije echuet gant unan bennaket all. Lavarout a ra Paol Tirili : - Me a zo din-me va huñvre. Ne chomo ket war va lerc'h ur skeudenn distreset diouti. An disoc'h a vo evitañ an dieubidigezh eus ar vuhez, digabestret e ene.\nDibenn ar Brezel\nAdalek miz Here 1940 e labour evit Radio Roazhon Breizh dindan renerezh Jean Trécan. Skrivañ a ra pezhioù-c'hoari evit ar radio hag ez enroll pennadoù-kaoz evitañ.\nEus 1943 da 1944 e teu da vezañ rener ar gazetenn divyezhek Arvor hag e ra anezhi ur gazetenn sizhuniek e brezhoneg penn-da-benn. Skrivañ a reas en hevelep kazetenn pennadoù enep-amerikan diwar-benn bombezadegoù Naoned a zo a-unan gant soñj ul lodenn eus an dud a c'houzañv anezhe.\nHarzet e oa bet e 1944 met lezet e oa bet da vont goude un nebeud mizioù goude ur c'hemenn-didamall. Sikouret e voe d'ar c'houlz-se gant Reun Kreston ha Marcel Cachin.\nYouenn Drezen war-dro 1950\nMont a reas da vevañ d'an Naoned e-lec'h m'edo o telc'her un ostaleri hep paouez da skrivañ evit Al Liamm, hep paouez a dreiñ levrioù e galleg kennebeut. Echuiñ a reas neuze da skrivañ romant e yaouankiz paour er Vro-Vigoudenn : Skol-louarn Veig Trebern hag e ”frai” paotr-teo (embannet etre 1972 ha 1973) war atiz Ronan Huon. N'eo ket bet adembannet abaoe, rak n'eo ket bet peurwerzhet c'hoazh an embannadur kentañ, goude un hanter gantved. Mervel a reas en Oriant e 1972, hep bezañ bet amzer da echuiñ troidigezh c'hallek Skol-louarn Veig Trebern.\nDispriz en doa evit labour Kaourintin an Ourz, Frañsez Jaffrennou pe c'hoazh Loeiz ar Floc'h, ha plijout a rae dezhañ embann e zismegañs war bajennoù Gwalarn :\nDa vaga hor spered, da vrouda hon helebini, e kavemp, e 1918, brezoneg ar gelaouenn sizuniek « Courrier du Finistère » da lenn, gant romantou Loeiz ar Floc'h, yac'h o yez, hogen ken divlaz, ker goullo, ken enoeüs o danvez, ma oa eun druez. Beza 'oa ivez « Barzaz-Taldir », pe, evel ma lavare Jakez Riou, « Ar Zant Plastr » hag « Ar Bourc'hiz Lorc'hus ». Gwasoc'h eget netra e oa da denna diouz seurt magadureziou lennegel. Koll blaz ar brezoneg, ne lavaran ket.\n– Y. Drezen, E koun Jakez Riou, Gwalarn niv. 110-111, 1938, p. 56\n1941 : Itron Varia Garmez, Skrid ha Skeudenn, La Baule. Skrid bet echuet e Kerzu 1936.\n1972-1974 : Skol-louarn Veig Trebern hag e ”frai” paotr-teo, e teir levrenn, rakger gant Pêr Jakez Heliaz, Al Liamm.\n1927 : Mintin glas, Gwalarn niv. 12, Brest, pp. 9–11.\n1932 : An dour en-dro d'an inizi, Gwalarn niv. 42, pp. 5–45. Skrid echuet e Gwened e 1931.\n1932 : Kan da Gornog, Skrid ha Skeudenn, skeudennaouet gant Reun Kreston.\n1949 : Sizhun ar Breur Arturo, Al Liamm niv. 14, pp. 37–66.\n1943 : Karr-kañv an Aotrou Maer, Moul. Kreizker, Roazhon.\n1947 : Youenn Vras hag e leue. Skrid ha skeudenn, Naoned, skeudenaouet gant Bourlaouen, Frañsez Kervella, Reun Kreston, Xavier de Langlais ha Pierre Péron.\n1938 : Nozvez Arkuz e beg an enezenn, Gwalarn niv. 121, pp. 7–23.\n1926 : J. M. Synge, War varc'h d'ar mor, Gwalarn, Brest.\n1927 : G. Th. Rotman, Priñsezig an dour, Gwalarn, Brest.\n1928 : Beatrix Potter, Per ar c'honikl, Gwalarn, Brest.\n1928 : Aesc'hulos, Prometheus ereet – Ar Bersed (c'hoariva), Gwalarn, Brest, 130 p.\n1929 : G. Th. Rotman, Nijadenn an aotrou Skañvig, Gwalarn, Brest.\n1929 : Pedro Calderón, Ar vuhez a zo un huñvre, Gwalarn niv. 18.\n1930 : Charles Dickens, Grill an oaled, Le Courrier du Finistère.\n1937 : Jakez Riou, Mona, troidigezh c'hallek, kendroet gant Olier Mordrel, Stur, niv. 9.\n1938 : Manuel de la Sota, Iru gudari, Breiz Atao.\n1938 : J. M. Synge, An draoñienn hep heol, War-du ar pal, niv. 2.\n1942 : Xavier V. Haas, Buhez Lommig, pe Enklask ar vizaouenn-skouarn, Skridoù Breizh.\n1943 : Youenn Drezen, Notre dame bigoudenn, rakger gant Jean Merrien, Denoël, Pariz.\n1947 : Jakez Riou, L'Herbe de la Vierge, Aux Portes du large, Nantes.\n1986 : Youenn Drezen, L'ecole du Renard, kendroet gant Pêr Jakez Heliaz, Éditions Jean Piccollec, Pariz.\nAl lennegez en Emzao Katalonia. Y. Drezen. Gwalarn 13. 1928.\nYouenn Drezen kelaouenner I /Arvor. Mouladurioù Hor Yezh. 1986.\nYouenn Drezen kelaouenner II /Gwalarn. Mouladurioù Hor Yezh. 1986\nYouenn Drezen kelaouenner III /L'Heure Bretonne. Mouladurioù Hor Yezh. Levrenn 1 e 1989 ha levrenn 2 e 1991.\nA. Dipode, Ma zammig buhezig, gant Youenn Drezen, Al Liamm niv. 317, Du-Kerzu, 1999, pp. 24–34\nF. Favereau, Lennegezh ar brezhoneg en XXvet kantved, Montroulez, 2003, levrenn II, pp. 380–405\n↑ F. Favereau, Lennegezh ar brezhoneg en XXvet kantved, Montroulez, 2003, levrenn II/380\n↑ F. Favereau, Lennegezh ar brezhoneg en XXvet kantved, Montroulez, 2003, levrenn II/384\n↑ 3,0 ha3,1 R. Calvez, La radio en langue bretonne, Roazhon 2000, p. 158\n↑ F. Favereau, Lennegezh ar brezhoneg en XXvet kantved, Montroulez, 2003, levrenn II/387\n↑ E 1918 e oa bet daou romant embannet war Le Courrier du Finistère : Minor Kerzugel, hep sinadur, ha Moraërien, sinet L. E.\n↑ Adembannet gant Al Liamm e 1977, gant ur c'heriaoueg en dibenn, ha gant Aber e 2012.\n↑ Adembannet gant Al Liamm e 1972 gant kemmadennoù degaset gant an aozer.\n↑ Adembannet e stumm ul levr gant Al Liamm e 1971.\n↑ Adembannet e stumm ul levr gant Al Lanv e 2017.\nAdtapet diwar « https://br.wikipedia.org/w/index.php?title=Youenn_Drezen&oldid=1973557 »\nSkrivagnerien vrezhonek ar Courrier du Finistère


Testamant Nevez J. Bifrun (1560)\nJachiam Bifrun (anavezet ivez evel Giachem pe Jacob) (Samedan, 8 a viz Ebrel 1506 - 13 a viz Kerzu 1572) a oa ur gwiraour suis eus Grischun.\nAnavezet eo dreist-holl abalamour ma troas ha ma embannas, war e gont, an Testamant Nevez e romañcheg, deuet er-maez e 1560. Treiñ a reas anezhañ diwar testenn latin Erasmus, en un amzer ma ne oa geriadur romañcheg ebet c'hoazh.\nGanet e voe e Samedan, en Engiadina Uhel, en ur familh pinvidik. Studioù gwir a reas e Pariz, e Basel hag e Zürich. Gounezet e voe d'ar brotestantiezh goude ober anaoudegezh gant Ulrich Zwingli. E 1552 e stagas da dreiñ testennoù relijiel e romañcheg. Gant e droidigezh eus an Testamant Nevez ha labourioù all ez eo bet Bifrun unan eus diazezerien ar romañcheg skrivet en Engiadina.\nJachiam Bifrun e Geriadur Istorel Suis (de) (fr) (it)\nAdtapet diwar « https://br.wikipedia.org/w/index.php?title=Jachiam_Bifrun&oldid=1701576 »\nKemmoù diwezhañ degaset d'ar bajenn-mañ d'an 3 Mae 2016, da 21:08.


Toullañ a-dreuz d'ar c'halc'h - Wikipedia\nToullañ a-dreuz d'ar c'halc'h\nUn doare toullgorfañ eo toullañ ul lodenn eus ardivink-genel ar baotred, ma vez toullet a-dreuz d'ar c'halc'h, peurliesañ a-serzh oc'h implijout un ampallang pe un apadravya staliet a-dreñv penn ar c'halc'h, met a-wezhoù ivez pelloc'h davet ar gousac'h.\nPa vez implijet un ampallang e vez toullet ar c'halc'h a-serzh en ur dreuziñ an eil corpus cavernosum hag egile ha neuze e c'hell gwadañ stank, dreist-holl m'eo gwell d'ar paotrr bezañ reut e galc'h evit ma ne vo ket re strizh ar varrennig da c'houde.\nPa vez implijet un ampallang avat e vez toullet ar c'halc'h war e led, en ur dreuziñ ar corpora cvernosa ivez met o chom hep treuziñ ar corpus spongiosum.\nRal a-walc'h e vez kaset da benn seurt toullgorfrezh abalamour d'ar boan hag ivez peogwir e c'hellont gwadañ stank ha d'an hir ma'z eo ar maread pareañ.\nAdtapet diwar « https://br.wikipedia.org/w/index.php?title=Toullañ_a-dreuz_d%27ar_c%27halc%27h&oldid=1477677 »


Hechos 23 CCO - Jo̱baˈ cajǿøngˉ Paaˉ jaléngˈˋ - Bible Gateway\nHechos 23 Chinanteco de Comaltepec (CCO)\n23 Jo̱baˈ cajǿøngˉ Paaˉ jaléngˈˋ i̱ dseaˋ i̱ quie̱ˊ nifɨˊ quiáˈˉ dseaˋ Israel i̱ caseángˈˊ do jo̱ casɨ́ˈˉreiñˈ:\n—Dseaˋ rúˈˋuuˈ, eáamˊ guiʉ́ˉ nɨcaˈeeˉ jnea˜ fɨˊ quiniˇ Fidiéeˇ latɨˊ lana, co̱ˈ ñiˋbaa e jmangˈˉ e guiʉ́ˉbaˈ nɨcajméˉe fɨˊ quiniˇ dseaˋ do.\n2 Jo̱ dsifɨˊ lajo̱b i̱ dseaˋ mogui˜ quiáˈˉ jaléngˈˋ fii˜ jmidseaˋ i̱ siiˋ Ananías caquiʉˈrˊ ta˜ quiáˈˉ i̱ dseaˋ i̱ teáangˉ quiá̱ˈˉ laco̱ˈ singˈˊ Paaˉ e nijnéiñˈˉ do moni˜ Paaˉ.\n3 Dsʉˈ i̱ Paaˉ do cañíirˋ dsifɨˊ lado, jo̱ casɨ́ˈrˉ i̱ jmidseaˋ Ananías do jo̱ cajíñˈˉ:\n—¡Fidiéebˇ nibáˋ quíiˉ ˈnʉˋ cajo̱, dseaˋ jløngˈˆ! Song ˈnʉˋ guiinˈ˜ na lana quiáˈˉ niquidsiˈˋ íˈˋ lají̱i̱ˈ˜ laco̱ˈ júuˆ quiʉˈˊ ta˜ quiáˈˉ Fidiéeˇ e laco̱ˈ sɨˈíbˆ, jo̱ ¿jialɨˈˊ e ˈnʉˋ quiʉ́ˈˋ ta˜ e nibǿøngˉ dseaˋ jnea˜? Co̱ˈ féˈˋ fɨˊ ni˜ júuˆ quiʉˈˊ ta˜ quiáˈˉ Fidiéeˇ e jaˋ cuǿøngˋ jméˉ dseaˋ lajo̱.\n4 Jo̱baˈ cañíiˋ i̱ dseaˋ i̱ teáangˉ do quiáˈˉ Paaˉ jo̱ casɨ́ˈˉreiñˈ:\n—¿Su lanab fɨˈˊ dseaˋ mogui˜ quiáˈˉ jaléngˈˋ fii˜ jmidseaˋ quiáˈˉ Fidiéeˇ?\n5 Jo̱baˈ cañíiˋtu̱ Paaˉ quiáˈˉ i̱ dseaˋ do jo̱ cajíñˈˉ casɨ́ˈˉreiñˈ:\n—Dseaˋ rúˈˋuuˈ, jaˋ ñiˋ jnea˜ e i̱ dseaˋ na lɨ́ɨiñˊ dseaˋ mogui˜ quiáˈˉ jaléngˈˋ fii˜ jmidseaˋ, jo̱baˈ cafáˈˉa lajo̱, dsʉˈ faco̱ˈ ñiˋ jnea˜ e lajo̱, jaˋ cafáˈˉa lajo̱ jóng. Co̱ˈ fɨˊ ni˜ jiˋ quiáˈˉ Fidiéeˇ e cajmeˈˊ dseaˋ malɨɨ˜ lalab féˈˋ: “Jaˋ foˈˆ gaˋ quiáˈˉ dseaˋ i̱ quiʉˈˊ ta˜ fɨˊ góoˈˋ.”\n6 Jo̱ mɨ˜ calɨlíˈˆ Paaˉ e i̱ lɨɨng˜ i̱ dseata˜ quiáˈˉ dseaˋ Israel i̱ caseángˈˊ do lɨ́ɨiñˊ dseaˋ saduceo, jo̱guɨ i̱ lɨɨng˜guɨiñˈ do quíiñˈ˜ jee˜ dseaˋ Israel i̱ lɨ́ɨngˊ dseaˋ fariseo, jo̱baˈ cajíngˈˉ Paaˉ casɨ́ˈrˉ i̱ dseaˋ do có̱o̱ˈ˜ júuˆ teáˋ jo̱ cajíñˈˉ:\n—Dseaˋ rúˈˋuuˈ, dseaˋ fariseob lɨ́ɨngˊ jnea˜ cajo̱, jo̱guɨ dseaˋ sɨju̱ˇ dseaˋ íbˋ jnea˜ cajo̱. Jo̱guɨ i̱ dseaˋ na ˈnɨ́ɨiñˋ jnea˜ co̱ˈ e jáˈˉ lɨ́ɨnˋn e jí̱ˈˊtu̱ dseaˋ mɨ˜ ningɨ́ˋ e júuiñˉ.\n7 Dsʉˈ mɨ˜ catóˈˊ féˈˋ Paaˉ e jo̱, jaléngˈˋ i̱ dseaˋ i̱ lɨ́ɨngˊ fariseo do có̱o̱ˈ˜guɨ jaléngˈˋ dseaˋ i̱ lɨ́ɨngˊ saduceo canaaiñˋ e jmiquímˈˉ dsíiˊ rúiñˈˋ lajeeˇ yaaiñ˜, jo̱ caˈuíingˉ tú̱ˉ ˈléˈˋ i̱ dseaˋ i̱ caseángˈˊ do ie˜ jo̱. 8 Co̱ˈ jaléngˈˋ i̱ dseaˋ i̱ lɨ́ɨngˊ saduceo do féˈrˋ e joˋ jí̱ˈˊtu̱ dseaˋ mɨ˜ ningɨ́ˋ e nijúuiñˉ, jo̱guɨ féˈrˋ e jaˋ seengˋ jaléngˈˋ ángeles o̱ˈguɨ seaˋ jaléˈˋ jmɨguíˋ quiáˈˉ dseaˋ; dsʉˈ jaléngˈˋguɨ i̱ dseaˋ i̱ lɨ́ɨngˊ fariseo do jábˈˉ lɨ́ɨiñˋ jaléˈˋ e júuˆ jo̱. 9 Jo̱ lajɨɨmˋ i̱ dseaˋ do catóˈrˋ mɨ́ɨˈ˜ caléˈˋ catú̱ˉ, jo̱guɨ i̱ lɨɨng˜guɨ i̱ tɨfaˈˊ quiáˈˉ júuˆ quiʉˈˊ ta˜ quiáˈˉ dseaˋ Israel i̱ quíingˈ˜ jee˜ dseaˋ i̱ lɨ́ɨngˊ fariseo, íbˋ dseaˋ caró̱o̱rˉ jo̱ casíngˈˋ yaaiñ˜ jo̱ cajíñˈˉ:\n—I̱ dseañʉˈˋ la jí̱i̱ˈ˜ co̱o̱ˋ e gaˋ jaˋ e mɨˊ cajméerˋ; lɨ́ˈˆ jangámˉ song nɨcasɨ́ɨiñˉ có̱o̱ˈ˜ jaangˋ dseaˋ guíˋ o̱si có̱o̱ˈ˜ jaangˋ ángel é.\n10 Dsʉˈ eáangˊguɨ taˈˊ jaléngˈˋ i̱ dseaˋ do mɨ́ɨˈ˜ laco̱o̱ˋ ya̱ˈˊ. Jo̱ i̱ fii˜ ˈléeˉ do cafǿmˈˊbre fɨng cajméeˋ i̱ dseaˋ do cuiˈˆ Paaˉ. Jo̱baˈ catǿˈrˉ tú̱ˉ ˈnɨˊ mɨ́ɨngˈ˜ ˈléeˉ quiáˈrˉ e laco̱ˈ niguíngˉneiñˈ lɨ˜ iuuiñˉ, jo̱ nidsijeáangˉneiñˈ fɨˊ ˈnʉ˜ jaléngˈˋ i̱ ˈléeˉ do caléˈˋ catú̱ˉ.\n11 Jo̱ mɨ˜ canʉʉˋ co̱o̱ˋguɨ jmɨɨ˜ lajo̱, cajmijnéengˋ ˈñiaˈˊ Fíiˋnaaˈ Dseaˋ Jmáangˉ fɨˊ quiniˇ Paaˉ jo̱ casɨ́ˈˉreiñˈ jo̱ cajíñˈˉ:\n—Cuǿøˈ˜ bíˋ uøˈˊ, Paaˉ, co̱ˈ laco̱ˈ nɨcaguiáˈˆ júuˆ quiéˉe e fɨˊ Jerusalén la, lajo̱b ˈnéˉ guiáˈˆ júuˆ quiéˉe cajo̱ fɨˊ Roma.\nMɨ˜ casɨ́ɨngˉ dseaˋ jial nijngáiñˈˉ Paaˉ\n12 Jo̱ mɨ˜ cajneáˉ e jmɨɨ˜ jo̱, i̱ lɨɨng˜ i̱ dseaˋ Israel do casɨ́ɨiñˉ røøˋ e nijngáiñˈˉ i̱ Paaˉ do, jo̱guɨ cacuøˈˊ júuˆ rúiñˈˋ lajeeˇ yaaiñ˜ do e dseángˈˉ jaˋ nidǿˈrˉ o̱ˈguɨ niˈɨ̱́ˈrˋ jí̱i̱ˈ˜ co̱o̱ˋ cartɨˊ nilíˈrˋ e nijngáiñˈˉ Paaˉ. 13 Jo̱ jaléngˈˋ i̱ dseañʉˈˋ dseaˋ Israel i̱ casɨ́ɨngˉ lajo̱ tíirˊ lɨ́ɨˊguɨ lɨ́ˈˉ tu̱láiñˉ. 14 Jo̱ cangolíiñˆ fɨˊ quiniˇ fii˜ jmidseaˋ quiáˈˉ dseaˋ góorˋ dseaˋ Israel có̱o̱ˈ˜guɨ fɨˊ quiniˇ dseaˋ cǿøngˈ˜ quiáˈrˉ jo̱ casɨ́ˈˉreiñˈ lala:\n—Jneaˈˆ nɨcacuǿˆnaaˈ júuˆ quíˉnaaˈ lajeeˇ yee˜naaˈ e jaˋ niˈnéˈˋ niquiee˜naaˈ jí̱i̱ˈ˜ co̱o̱ˋ cartɨˊ nilíˈˋnaaˈ nijngángˈˆnaaˈ Paaˉ. 15 Jo̱guɨ ˈnʉ́ˈˋ lana có̱o̱ˈ˜guɨ i̱ dseata˜ i̱ quie̱ˊ nifɨˊ quíˉiiˈ caguiaangˉguɨ na, nifɨ́ˈˆnaˈ fii˜ ˈléeˉ e nijajeáaiñˉ i̱ Paaˉ do dsaˈóˋ fɨˊ quiníˆnaˈ, jo̱guɨ nijmeeˉnaˈ e nilɨgøøiñˋ lɨco̱ˈ nifɨ́ˈˆnaˈr e nijmɨngɨ́ɨˈˇnaˈr jaléˈˋ e dseeˉ e seaˋ quiáˈrˉ laˈuiing˜ lanʉ́ˈˉ. Jo̱guɨ jneaˈˆ, dseaˋ tu̱lángˉnaaˈ, nijmeáangˈ˜ guiʉ́ˉ yee˜naaˈ e nijngáangˈ˜naaˈr guiáˈˆ fɨˊ nʉ́ˈˉguɨ e nigüeáiñˈˊ catɨˊ la.\n16 Dsʉˈ jaangˋ sɨmingˈˋ, jó̱o̱ˊ i̱ dseamɨ́ˋ rúngˈˋ Paaˉ do, nicalɨñiˊbre lají̱i̱ˈ˜ e guiaˊ guiʉ́ˉ i̱ dseaˋ do quiáˈˉ e nijngáiñˈˉ i̱ Paaˉ do. Jo̱baˈ cangórˉ dsifɨˊ lado fɨˊ ˈnʉ˜ jaléngˈˋ i̱ ˈléeˉ do fɨˊ lɨ˜ iuungˉ Paaˉ e cangojméeˈˇreiñˈ júuˆ.\n17 Jo̱ mɨ˜ caˈíngˈˋ Paaˉ e júuˆ do, dsifɨˊ lajo̱b catǿˈrˉ jaangˋ dseaˋ nʉˈluu˜ quiáˈˉ fii˜ ˈléeˉ jo̱ casɨ́ˈˉreiñˈ jo̱ cajíñˈˉ:\n—Jéengˋ i̱ sɨmingˈˋ la fɨˊ quiniˇ fii˜ quíiˈˉ, co̱ˈ lɨɨng˜ eeˋ júuˆ quie̱ˊbre e catɨ́ɨngˉ íˋ.\n18 Jo̱baˈ i̱ dseaˋ nʉˈluu˜ quiáˈˉ i̱ fii˜ ˈléeˉ do cajéeiñˋ i̱ sɨmingˈˋ do fɨˊ quiniˇ fii˜ quiáˈrˉ, jo̱ lalab casɨ́ˈrˉ i̱ fii˜ quiáˈrˉ do:\n—I̱ dseaˋ sɨjnɨ́ɨngˇ i̱ siiˋ Paaˉ do catǿˈrˉ jnea˜, jo̱ camɨˈrˊ jnea˜ e cagajéenˉn i̱ sɨmingˈˋ la fɨˊ quiníˈˆ, co̱ˈ lɨɨng˜ eeˋ júuˆ quie̱rˊ quíiˉbaˈ jíñˈˉ.\n19 Jo̱ i̱ fii˜ ˈléeˉ do catɨ́ɨiñˉ guooˋ i̱ sɨmingˈˋ do, jo̱ cajéengˋneiñˈ fɨˊ co̱o̱ˋ lɨ˜ jaˋ i̱i̱ˋ dseaˋ núuˋ, jo̱ cajmɨngɨ́ˈˉreiñˈ jo̱ cajíñˈˉ:\n—¿E˜ júuˆ quié̱ˈˆ quiéˉe, sɨmingˈˋ?\n20 Jo̱baˈ cañíiˋ i̱ sɨmingˈˋ do jo̱ cajíñˈˉ casɨ́ˈˉreiñˈ:\n—Fɨ́ɨmˊ dseaˋ góoˋo dseaˋ Israel nɨcasɨ́ɨiñˉ røøˋ e nimɨ́ˈrˉ ˈnʉˋ fɨˊ e dsaˈóˋ niguiéenˈ˜ Paaˉ caléˈˋ catú̱ˉ fɨˊ quiniˇ jaléngˈˋ dseata˜ i̱ quie̱ˊ nifɨˊ quíˉiiˈ, dseaˋ lɨ́ɨˊɨɨˈ dseaˋ Israel. Jo̱ i̱ dseaˋ íˋ nɨguiarˊ guiʉ́ˉ e nijmɨgǿøiñˋ ˈnʉˋ e laco̱ˈ nisɨ́ngˉguɨ røøˋ cuaiñ˜ quiáˈˉ dseeˉ e seaˋ quiáˈˉ i̱ Paaˉ do. Dsʉˈ e jo̱ nijmérˉ e lɨ́ˈˆ laco̱ˈ ˈnʉˋ niguiéemˈ˜baˈ dseaˋ do, jo̱ lajo̱b nilíˈrˋ nijngángˈˉneiñˈ. 21 Dsʉˈ jaˋ jáˈˉ güɨlíinˈˋ, co̱ˈ lɨ́ɨˊguɨ tu̱lángˉ dseaˋ góoˋo dseaˋ Israel nɨsɨjeeiñˇ Paaˉ e ɨɨngˋ guiáˈˆ fɨˊ e iiñ˜ nijngángˈˉneiñˈ. Jo̱guɨ nɨcacuøˈˊ júuˆ rúiñˈˋ lajeeˇ yaaiñ˜ e jaˋ niˈɨ̱́ˈˋ nidǿˈrˉ jí̱i̱ˈ˜ co̱o̱ˋ lajeeˇ e nʉ́ˈˉguɨ e nilíˈrˋ nijngáiñˈˉ Paaˉ. Jo̱guɨ lana, guiʉ́bˉ nɨneáaiñˊ e lɨco̱ˈ sɨje̱ˇguɨr e niquiʉˈˆ ˈnʉˋ ta˜ lajo̱b e niguiéengˈ˜naˈ i̱ Paaˉ na fɨˊ quiniˇ i̱ dseaˋ quidsiˊ íˈˋ do.\n22 Jo̱baˈ i̱ fii˜ ˈléeˉ do casɨ́ˈrˉ i̱ sɨmingˈˋ do e jaˋ i̱i̱ˋ nisɨ́iñˈˋ do jí̱i̱ˈ˜ jaangˋ lají̱i̱ˈ˜ júuˆ e casɨ́ɨiñˈˉ do. Jo̱ mɨ˜ cangɨ́ˋ jo̱, caˈɨ́ˈˋbre júuˆ i̱ sɨmingˈˋ do.\nMɨ˜ caguiéiñˈˊ Paaˉ fɨˊ quiniˇ dseata˜ dseaˋ féngˈˊ i̱ siiˋ Félix\n23 Jo̱ dsifɨˊ lajo̱b i̱ fii˜ ˈléeˉ do catǿˈrˉ gángˉ dseaˋ nʉˈluu˜ quiáˈrˉ jo̱ casɨ́ˈˉreiñˈ jo̱ cajíñˈˉ:\n—Guieengˉnaˈ guiʉ́ˉ tú̱ˉ ciento ˈléeˉ i̱ ngɨˊ tɨɨˉ, jo̱guɨ setenta i̱ nigüeáˋ cuea˜, jo̱guɨ tú̱ˉ cientoguɨ i̱ nicá̱ˋ ñisʉ̱ˈˋ, jo̱ nidséˆeeˈ fɨˊ Cesarea la i̱i̱ˉ ñʉ́ˉ e uǿøˋ na.\n24 Jo̱guɨ caquiʉˈˊguɨ i̱ fii˜ ˈléeˉ do ta˜ quiáˈˉ i̱ dseaˋ nʉˈluu˜ quiáˈrˉ do e niguiéiñˈˉ do guiʉ́ˉ cuea˜ i̱ nigüeáˋ i̱ Paaˉ do. Jo̱guɨ jaléngˈˋ i̱ ˈléeˉ do nɨsɨnʉ́ˈrˆ júuˆ e nijáiñˈˋ Paaˉ e guiúmˉbiñˈ fɨˊ quiniˇ i̱ dseata˜ dseaˋ féngˈˊ i̱ siiˋ Félix i̱ guiing˜ lɨ́ɨngˊ ta˜ fɨˊ Cesarea.\n25 Jo̱ i̱ fii˜ ˈléeˉ do casíiñˋ co̱o̱ˋ jiˋ có̱o̱ˈ˜ dseaˋ quiáˈrˉ e catɨ́ɨngˉ i̱ dseata˜ dseaˋ féngˈˊ do jo̱ lalab féˈˋ e jiˋ do:\n26 “Jnea˜ Claudio Lisias, fii˜ ˈléeˉ quiáˈˉ dseaˋ Jerusalén. Jo̱ nisɨ́ɨnˆn e jiˋ la e tɨ́ɨngˉ ˈnʉˋ, Félix, dseata˜ dseaˋ féngˈˊ i̱ jmɨˈgóˋ dseaˋ eáangˊ lɨ˜ quiʉ́ˈˋ ta˜ fɨˊ na fɨˊ Cesarea. Guicó̱o̱ˈˇbaˈ. 27 E labaˈ iin˜n fɨ́ɨˆɨ ˈnʉˋ, e jaléngˈˋ dseaˋ Israel i̱ seengˋ fɨˊ la nɨcasaiñˈˉ i̱ dseañʉˈˋ la i̱ siiˋ Paaˉ, jo̱ sɨˈíˆ e nijngámˈˉbreiñˈ. Dsʉˈ dsifɨˊ mɨ˜ calɨñiˋ jnea˜ e dseaˋ romanob lɨ́ɨiñˊ, dsifɨˊ ladob cangóˉo có̱o̱ˈ˜ ˈléeˉ quiéˉe jo̱ calaamˉbaare. 28 Jo̱ co̱ˈ jnea˜ iin˜n e calɨdseáangˊ dsiiˉ e˜ uiing˜ e ˈnɨ́ɨiñˋ i̱ dseaˋ do, jo̱baˈ cajǿønˉnre fɨˊ quiniˇ dseata˜ i̱ quie̱ˊ nifɨˊ quiáˈˉ dseaˋ Israel. 29 Jo̱ jo̱b caguoˈˉ júuˆ e niˈnɨ́ɨiñˋ dseaˋ do uíiˈ˜ e jaˋ jmiti˜ Paaˉ lají̱i̱ˈ˜ júuˆ quiʉˈˊ ta˜ quiáˈˉ Fidiéeˇ e laco̱ˈ tɨ́ɨngˋ i̱ dseaˋ góorˋ dseaˋ Israel do e jmóorˋ. Dsʉˈ jaˋ e dseeˉ seaˋ quiáiñˈˉ e eáangˊ faˈ dsi˜ íˈˋ e nijngángˈˉneiñˈ o̱ˈguɨ e nitángˈˊneiñˈ fɨˊ dsíiˊ ˈnʉñíˆ. 30 Dsʉˈ mɨ˜ calɨñiiˉ e i̱ dseaˋ Israel do nɨguiarˊ guiʉ́ˉ e nijngámˈˉbre Paaˉ, jo̱baˈ fɨˊ nab niguiéenˈ˜n dseaˋ do có̱o̱ˈ˜ ˈnʉˋ. Jo̱guɨ nɨcafɨ́ɨˉbɨ́ɨ jaléngˈˋ i̱ dseaˋ i̱ ˈnɨ́ɨngˋ írˋ do e nab nijmérˉ júuˆ có̱o̱ˈ˜ ˈnʉˋ e˜ uiing˜ e jmóorˋ dseeˉ quiáˈˉ dseaˋ do. Jo̱ lanab jí̱i̱ˈ˜ lɨ́ɨˊ júuˆ quiéˉe, dseata˜ Félix. Guicó̱o̱ˈˇbaˈ.”\n31 Jo̱ ˈñiaˈˊ e uǿøˋ jo̱ jaléngˈˋ i̱ ˈléeˉ do cajéemˋbre Paaˉ fɨˊ e fɨɨˋ lɨ˜ siiˋ Antípatris lɨ́ˈˆ laco̱ˈ ta˜ caquiʉˈˊ i̱ fii˜ quiáˈrˉ do. 32 Jo̱ mɨ˜ cajneáˉ e jmɨɨ˜ co̱o̱ˋguɨ do, jaléngˈˋ i̱ ˈléeˉ i̱ cangolíingˆ e ngɨˊ do caquɨmˈˉtu̱r fɨˊ Jerusalén fɨˊ lɨ˜ siˈˊ ˈnʉr˜ do. Jo̱guɨ jaléngˈˋ i̱ ˈléeˉ i̱ dsiing˜ cuea˜ do cangolíimˉbre có̱o̱ˈ˜ Paaˉ cartɨˊ Cesarea.\n33 Jo̱ mɨ˜ caguilíingˉ i̱ ˈléeˉ i̱ jéengˋ Paaˉ do cartɨˊ Cesarea, jo̱ caja̱ˈˊbre e jiˋ do i̱ dseata˜ dseaˋ féngˈˊ i̱ guiing˜ quiʉˈˊ ta˜ fɨˊ jo̱, jo̱guɨ cajámˈˋbɨr Paaˉ cajo̱.\n34 Jo̱ mɨ˜ calɨ́ˉ ɨ́ˋ i̱ dseata˜ Félix do e jiˋ do, jo̱baˈ cajmɨngɨ́ˈrˉ i̱ Paaˉ do jie˜ fɨɨˋ lɨ˜ seeiñˈˋ. Jo̱ mɨ˜ calɨñirˊ e fɨˊ lɨ˜ se̱ˈˊ Ciliciab seengˋ i̱ Paaˉ do, jo̱baˈ casɨ́ˈˉreiñˈ do jo̱ cajíñˈˉ:\n35 —Mɨ˜ nigüɨlíingˉ jaléngˈˋ i̱ dseaˋ i̱ jmóoˋ dseeˉ quíiˈˉ do, jo̱guɨb nisɨɨ˜naaˈ e˜ uiing˜ e ˈnɨ́ɨiñˋ ˈnʉˋ.\nJo̱ mɨ˜ cangɨ́ˋ jo̱, caquiʉˈrˊ ta˜ e jéebˊ dseaˋ quiáˈˉ i̱ Paaˉ do, jo̱ fɨˊ dob cajméeˋreiñˈ íˆ fɨˊ dsíiˊ ˈnʉ́ʉˊ lɨ˜ caquiʉˈˊ dseata˜ Herodes ta˜.


Pempzegved sizunvez war ar bloaz (C) - Le Diocèse de Quimper et Léon\nAccueil - Pempzegved sizunvez war ar bloaz (C)\nPempzegved sizunvez war ar bloaz (C)\nEuz an 10 d’ar 16 a viz Gouere 2022\nPempzegved sul war ar bloaz (C)\n25 O klask lakaad Jezuz da veza nehet, e lavaras dezañ eun doktor war al Lezenn :\n— « Mestr, petra ’m-eus da ober evid kaoud ar vuhez peurbaduz ? »\n26 Goulenn a reas Jezuz outañ :\n— « Al Lezenn, petra zo skrivet enni ? Petra a lennez enni ? »\n27 Respont a reas egile :\n— « Kared a ri an Aotrou da Zoue a-greiz da galon, gand da oll ene, da oll nerz, ha da oll spered, ha da nesa eveldout-te da unan ».\n28 — « Mad ez-peus respontet, eme Jezuz dezañ, gra kement-se, hag e vevi ».\n29 Hemañ a-vad, o klask derhel penn, a lavaras da Jezuz :\n— « Ha piou eo va nesa ? »\n30 Ha Jezuz da lavared :\n— « Bez’ e oa eun dén o tiskenn euz Jeruzalem da Jeriko. Koueza a reas etre daouarn laeron : lemel a reas ar re-man digantañ kement e-noa, gwall-gas anezañ ha mond kuit o laosker anezañ hanter-varo.\n31 « C’hoarvezoud a reas gand eur beleg diskenn dre ar memez hent ; gweled a reas an dén hag e tremenas dre an tu-all d’an hent. 32 Evel-se ive, e tigouezas eur levïad eno ; gweled a reas anezañ, hag e tremenas dre an tu-all.\n33 « Med eur Samaritan, o veaji, en em gavas gand an dén ; gweled a reas anezañ hag e oe gounezet gand an druez. 34 Tostaad a reas da liena dezañ e houliou, en eur skuill warno eoul ha gwin. Goude-ze, e lakeas anezañ war gein e loen, ha kas anezañ gantañ d’eun ostaleri ; hag eno eh ententas outañ.\n35 « An deiz war-lerh, e tennas daou béz-arhant euz e yalh da rei d’an ostiz, en eur lavared : Entent mad outañ, ha ma vez brasoh ar mizou, e paein dit pa vezin distro.\n36 « Pehini euz an tri dén-ze, a gav dit, a zo bet nesa d’an dén kouezet etre daouarn al laeron ? »\n37 Respont a reas an doktor war al Lezenn :\n— « An hini a zo bet trugarezuz en e-geñver ».\n— « Kee, eme Jezuz, ha te ive, gra evel-se ».\nLun 11 a viz gouere\nGouel Sant Beneat,\nabad Monte Cassino, ken-batron Europa\nMz 19, 27-29\n27 Lavared a reas Pèr da Jezuz :\n— « Dilezet on-eus-ni pep tra evid mond d’az heul : petra a dalvezo kement-se deom-ni eta ?\n28 Respont a reas Jezuz dezo :\n— « E gwirionez, e lavaran deoh : pa vo renevezet ar béd a-béz, pa azezo Mab an Dén war e drôn a hloar, e vezot, c’hwi ive hag a zo deuet d’am heul, azezet war daouzeg trôn evid barn an daouzeg meuriad euz Izrael.\n29 « Ha kement hini e-no dilezet tïez, breudeur, c’hoarezed, tad ha mamm, bugale pe barkeier, abalamour d’am ano, a resevo kant kwech muioh, hag e-nevo da lod ar vuhez peurbaduz ».


Arberth - Wikipedia\nKreiz kêr Arberth e 2009\nArberth pe Narberth (Narberth e saozneg) zo ur gêr vihan eus Kembre, e kreisteiz Sir Benfro. Poblet e oa gant 2 489 a dud e 2011 ; ur bempvedenn anezho zo kembraegerien.\nUn arsav eo Arberth war an hent-houarn a gas eus Dinbych-y-Pysgod da Benfro.\nEn Arberth e oa gwechall sez lez ur priñs kembreat, ha dont a reas da vezañ pennlec'h kantrev Arberth. Goude e voe ur c'hreñvlec'h norman, war harzoù al lodenn saoznekaet eus mervent Kembre ("Little England beyond Wales").\nE mojennoù Kembre e reer anv eus Arberth : eno e oa lez Pwyll, priñs Dyfed hervez ar Mabinogi.\nAdtapet diwar « https://br.wikipedia.org/w/index.php?title=Arberth&oldid=1957657 »


Aozer : Lionel Buanic\nTrezer : Degast'\nDont er-maez : Genver 2013\nMent : 14,5 X 22,5 cm\nNiver a bajennoù : 128\nKazetenner eo Lionel Buannic, kalz prizied gant ar vrezhonegerien evit e bennadoù brezhonek embannet gant Le Télégramme e-pad c'hwec'h vloaz. Savet e oa gantañ e miz Kerzu 2006 al lec'hienn " Brezhoweb.com " e-lec'h m’az eo skignet " talk shows ", tresadennoù bev, rummadoù ha filmoù e brezhoneg. Aozer eo Lionel Buannic Spered ar vro – Les chroniques de Lionel Buannic embannet gant Le Télégramme e 2005.\nPlij a ra deoc'h ar Brezhoneg met ne gomzit ket anezhañ ? Deskiñ a rit ar brezhoneg met ne vestroniit ket anezhañ c'hoazh ? Skoliatet eo ho pugale e brezhoneg ha fellout a ra deoc'h gouzout muioc'h ? C'hwi zo tourist e Breizh hag en em c’houlenn a rit hag-eñ, e vez lavaret " Ti " pe "Kêr" evit " maison " ? Neuze, al levr-se zo graet evidoc'h.\nAwenet eo al levr gant ar c’hronikoù " E brezhoneg mar plij ! " donet war wel er gazetenn “Le Télégramme" hag a oa graet da reiñ titouroù diwar-benn ar brezhoneg en ur stumm skañv ha fentus.


Inosanted santel - Wikipedia\nLazhadeg an inosanted, Pieter Brueghel II.\nGouel an Inosanted santel zo ur gouel kristen, d'an 28 a viz Kerzu er broioù katolik, da gounan ar pezh a c'hoarvezas da heul ganedigezh Jezuz war zouar Bethlehem e Palestina : lazhadeg an holl vugale dindan daou vloaz, kontet en Aviel Mazhev ha lesanvet lazhadeg an Dianteged Wenvidik.\nAn holl vugale dindan daou vloaz a voe aberzhet e korn-bro Bethlehem en abeg da ziougan donedigezh ar Mesiaz gant ar Vajed, ar C'hrist. E degouezh Moizez ivez, pa oa babig c'hoazh e voe stourmet ouzh ar C'hrist, "Moizez Nevez", hervez al liderezh katolik, adal e yaouankiz gant nerzhioù kontrol da Zoue ha d'e bobl.\nAdtapet diwar « https://br.wikipedia.org/w/index.php?title=Inosanted_santel&oldid=1942525 »


Emmeline Pankhurst harzet d'an 22 a viz Mae 1914\nSuffragette a oa izili eus aozadurioù merc'hed hag a stourme, e fin an 19vet kantved hag e penn kentañ an 20vet kantved, evit ar gwir da votiñ evit ar merc'hed en dilennadegoù foran. En un doare strishoc'h e veze implijet ar ger evit ober anv eus ar stourmerezed er Rouantelezh-Unanet, evel izili ar Women's Social and Political Union (WSPU). Suffragist a oa ur ger ledanoc'h e ster evit envel an holl dud a oa izili eus ar Suffrage movement, hag a glaske digeriñ ar gwir votiñ d'an holl dud en holl dilennadegoù.\nAr ger "suffragette" a oa tost ouzh stourmerezed saoz an WSPU, ar pennoù e oa ar c'hoarezed Emmeline Pankhurst ha Christabel Pankhurst, levezonet gant doareoù stourm Rusia evel an harz-debriñ. Manav a roas an tu d'ar merc'hed da gemer perzh e dilennadegoù ar parlamant (Tynwald) e 1881 gant ma oant perc'henn war douaroù.\nAdtapet diwar « https://br.wikipedia.org/w/index.php?title=Suffragette&oldid=1960451 »